title: Uuden maailman käännös

text:
Uuden maailman käännös (UM) on Vartiotorniseuran julkaisema ja Jehovan todistajat -liikkeen käyttämä raamatunkäännös. Englanniksi laitoksen nimi on "The New World Translation of the Holy Scriptures" ("NWT").
Lokakuussa 1946 Vartiotorniseuran tuolloinen presidentti Nathan Homer Knorr esitti Jehovan todistajien oman raamatunkäännöksen laatimista. Siihen saakka Jehovan todistajat olivat käyttäneet englanninkielisessä maailmassa ennen kaikkea vuodelta 1611 peräisin olevaa "Kuningas Jaakon käännöstä" ("King James Version") sekä vuonna 1901 julkaistua "Amerikkalaista standardikäännöstä" ("American Standard Version"). Englannin kieli oli kuitenkin muuttunut kovasti 1600-luvusta, ja uudet käsikirjoituslöydöt olivat 1800-luvulta lähtien tehneet järjestön mukaan mahdolliseksi Raamatun alkutekstin rekonstruoimisen huomattavasti aiempaa suuremmalla tarkkuudella. Knorr halusi myös luoda käännöksen, joka olisi vapaa "kristikunnan luopio-opeista" ja "kääntäjien omista tulkinnoista".


title: Uuden maailman käännös

text: Käännöstyö saatiin käyntiin 2. joulukuuta 1947, jolloin Uuden maailman käännöksen käännöskomitea ("New World Bible Translation Committee") muodostettiin. Syyskuun 3. päivänä 1949 Knorr ilmoitti virallisesti New Yorkin ja Pennsylvanian Vartiotorniseurojen johtokuntien yhteisessä kokouksessa, että Uuden testamentin eli "Kristillisten kreikkalaisten kirjoitusten" käännös oli saatu painovalmiiksi. Käännöksen julkaisuoikeudet sai Pennsylvanian Vartiotorniseura. Lisäksi Knorr ilmoitti, että käännöksen luovuttaessaan käännöskomitea oli esittänyt toiveen saada pysytellä nimettömänä. Tätä toivetta luvattiin kunnioittaa.


title: Uuden maailman käännös

text:
"Kristillisten kreikkalaisten kirjoitusten Uuden maailman käännös" saatettiin julkisuuteen New Yorkin Yankee Stadiumilla pidetyssä Jehovan todistajien konventissa 2. päivä elokuuta 1950, 82 075 henkilön ollessa läsnä. Heprealaisten kirjoitusten eli Vanhan testamentin käännös julkaistiin viidessä osassa vuosina 1953, 1955, 1957, 1958 ja 1960. Kaikki viisi osaa kattava, vielä kertaalleen kielellisesti tarkastettu "Pyhien kirjoitusten Uuden maailman käännös" julkaistiin yhtenä niteenä 1961. Vuonna 1970 ilmestyi tarkistettu laitos, 1971 alaviitteillä varustettu laitos. Vuonna 1984 julkaistiin tarkistettu käännös ja Uuden maailman käännöksen viitelaitos. Tämä viitelaitos sisältää lukijalle lisätietoja alkukielistä, lauseiden kirjaimellisesta merkityksestä, viittauksia vanhoihin käsikirjoituksiin jne. Vuonna 1985 julkaistiin lisäksi Kreikkalaisten kirjoitusten rivienvälinen laitos ("The Kingdom Interlinear Translation of the Greek Scriptures"), jossa on Uuden testamentin kreikkalainen teksti ja sen alla tekstin sananmukainen käännös. Lisäksi laitoksessa on mukana Uuden maailman käännöksen kreikkalaiset kirjoitukset (ns. "Uusi Testamentti"; 1984 käännös). Lokakuussa 2013 julkaistiin uusi tarkistettu käännös, jossa vanhentuneita englanninkielisiä termejä oli ajantasaistettu nykyenglantiin. Kohtia, jotka eivät esiinny varhaisimmissa käsikirjoituksissa ja joiden autenttisuutta epäillään on jätetty kokonaan pois: Johanneksen evankeliumin 8. luvun alkujakeet ja Markuksen evankeliumin vaihtoehtoiset loput.
Kristillisten kreikkalaisten kirjoitusten Uuden maailman käännös valmistui suomeksi 1975. Koko Uuden maailman käännös valmistui vuonna 1995. Siinä myös kreikkalaisten kirjoitusten käännös oli tarkastettu.


title: Uuden maailman käännös

text: Kääntäjien nimiä ei ole mainittu Uuden maailman käännöksen sisäsivuilla, koska Vartiotorniseuran mukaan kääntäjät olivat ilmaisseet halunsa pysytellä nimettöminä. Järjestön julkaisujen mukaan he eivät halunneet työstään kunniaa itselleen, vaan halusivat tuottaa kunniaa Jehovalle. Käännöksen julkaisun ajankohtana tarkempien tietojen puuttuessa oli epäselvää jopa se, olivatko kääntäjät Jehovan todistajia. Järjestö on myöhemmin kertonut kääntäjien olleen "hengellä voideltuja" Jehovan todistajia.


title: Uuden maailman käännös

text: Uuden maailman käännöskomiteaan kuuluvien ihmisten nimiä ei ole toistaiseksi järjestön taholta virallisesti julkistettu. Tiedot löytyvät aikaisemman Vartiotorniseuran pitkäaikaisen hallintoelimen jäsenen Raymond Franzin, Fred W. Franzin veljenpojan, julkaisemasta kirjasta "Crisis of Conscience". Vastaavat tiedot on kertonut myös toinen aiemmin korkeassa asemassa Brooklynin Betel-yhteisön julkaisukomiteassa toiminut entinen todistaja William Cetnar. Molempien mukaan käännöskomiteaan kuuluivat Nathan Homer Knorr (Seuran 4. presidentti), Frederick William Franz (seuran 5. presidentti), Martin Schroeder ja George Gangas. Cetnar mainitsee lisäksi jäsenenä Milton G. Henschelin, Seuran 6. presidentin. Henkilöistä Nathan Homer Knorr johti käännöstyötä. Toistaiseksi järjestö ei ole julkaissut tietoja kääntäjien tutkinnoista heprean tai kreikan alkukielistä. Joukosta Fred W. Franzin tiedetään osallistuneen Cincinnatin yliopistossa jonkin verran kreikan perusteiden kursseille.


title: Uuden maailman käännös

text: Raymond Franz ja William Cetnar erosivat järjestöstä 1980-luvulla.


title: Uuden maailman käännös

text:
Uuden maailman käännöstä on painettu yli 208 miljoonaa kappaletta (lokakuu 2013).
Koko Raamattu on käännetty 130 kielelle, kreikkalaiset tekstit (Uusi testamentti) on käännetty 55 kielelle ja kaksi laitosta on saatavilla sokeiden pistekirjoituksella.


title: Uuden maailman käännös

text: Vartiotorni-seuran mukaan kääntäjien tavoitteena oli tehdä mahdollisimman tarkasti alkutekstin mukainen käännös, niin pitkälle kuin se ymmärrettävyyden ja alkuperäisen ajatuksen välittämisen vuoksi olisi mahdollista.


title: Uuden maailman käännös

text: Heprean- ja arameankieliset tekstit - Biblia Hebraica - Kittel "(Viitelaitos päivitetty Biblia Hebraica Stuttgartensia)" Kreikka - The New Testament in the Original Greek - Westcott ja Hort.


title: Uuden maailman käännös

text: Näiden lisäksi NWT luettelee johdantosanoissa noin 90 eri lähdettä käännökselle, muun muassa papyruksia, koodekseja, Kuolleenmeren kirjakääröjä ja heprealaisia käännöksiä.


title: Uuden maailman käännös

text: Suomenkielinen UM on käännetty englanninkielisestä laitoksesta, verraten tekstiä heprean-, aramean- ja kreikankielisiin pohjateksteihin.Pohjois-Arizonan yliopistossa uskontotieteen apulaisprofessorina toimiva Jason BeDuhn, joka tutki kahdeksan merkittävän englanninnoksen tarkkuutta ja vertaili niitä keskenään, sanoi Uuden maailman käännöksen olevan harvinaisen hyvä ja "vertailluista käännöksistä täsmällisin" vaikkakin arvosteli eräitä käännösratkaisuja. Tätä käännöstä BeDuhn pitää täsmällisimpänä, koska se kääntää Uuden testamentin kirjoittajien alkuperäiset ilmaukset sellaisinaan kirjaimellisesti.


title: Uuden maailman käännös

text: Uuden Maailman Käännös eroaa useimmista muista käännöksistä useissa kohdissa, jotka kristinuskon perinteisen tulkinnan mukaan tukevat muun muassa kolminaisuusoppia sekä Jeesuksen jumaluutta. Etenkin käännöserot näissä kohdissa ovat saaneet osakseen runsaasti kritiikkiä niiden kirkkojen taholta, jotka uskovat kolminaisuuteen.


title: Uuden maailman käännös

text: Käännöskomitean jäsenten päätöstä pysytellä anonyymeina on kritisoitu, sillä se on rajoittanut mahdollisuutta arvioida heidän kompentenssiaan.


title: Uuden maailman käännös

text: William Cetnarin ja Raymond Franzin kertomusten mukaisen käännöskomitean jäsenistä vain Frederick Franzilla oli opintoja klassisessa kreikassa, lisäksi hän oli ottanut osaa kahden tunnin johdantokurssiin Uuden testamentin koinee-kreikassa. Hepreaa hän oli opiskellut itseopiskeluna. Turkinkreikkalainen Gangas osasi nykykreikkaa kotoperuina. Muut komitean jäsenet eivät tiettävästi hallinneet Raamatun alkukieliä.


title: Uuden maailman käännös

text: Uuden maailman käännöstä on arvosteltu siitä, että se lisää merkityksiä tai kääntää valikoiden tiettyjä osia Raamatusta niin, että käännösratkaisut tukevat Jehovan todistajien opetuksia. Teologisen pohjan kritisointi koskee enimmäkseen Jeesuksen jumaluutta, eli kysymystä siitä oliko Jeesus Jumala, mutta myös muita asioita kuten sielun kuolemattomuutta ja Jeesuksen paluuta maan päälle. Jotkut oppineet ovat myös jonkin verran puolustaneet käännöstä.


title: Uuden maailman käännös

text:
Kenties useimmin kritisoitu kohta käännöksessä on ensimmäinen jae Johanneksen evankeliumissa:
Evankeliumi Johanneksen mukaan 1:1 (KR-38) "1. Alussa oli Sana, ja Sana oli Jumalan tykönä, ja Sana oli Jumala." (Myös useimmat muut käännökset kuten KJV, NIV, NASB)
Evankeliumi Johanneksen mukaan 1:1 (UM) "Alussa oli Sana, ja Sana oli Jumalan luona, ja Sana oli jumala. " (korostus lisätty) (Myös AT, Mo, ED:n rivienvälinen käännös)
Tässä esiintyvä sana "jumala" on englanninkielisessä Uuden maailman käännöksessä epämääräisessä muodossa "a god" kuten myös kreikankielisessä alkutekstissä. Raamatun kreikassa "Jumala" kirjoitetaan aina pienellä alkukirjaimella, mutta yleensä määräisen artikkelin kanssa "ho theos" silloin kun se suomennetaan "Jumala"; ei kuitenkaan tässä.


title: Uuden maailman käännös

text: Vartiotorni-seura sanoo, että jälkimmäinen on jakeen kirjaimellinen käännös, ja että alkuperäinen ilmaisu ilmaisee, ettei Jeesus ("Sana") ole "Jumala" vaan "jumalankaltainen" tai "jumalallinen" tai "jumala" pienellä alkukirjaimella. Joidenkin oppineiden mielestä "jumala" on yksi mahdollinen käännöstapa, vaikkei kuitenkaan sellainen jota he mielellään käyttäisivät.


title: Uuden maailman käännös

text:
Piispa Aimo T. Nikolainen, vuoden 1992 suomalaisen kirkkoraamatun kääntäneen raamatunkäännöskomitean puheenjohtaja, totesi Johanneksen 1:1:stä Johanneksen evankeliumin kommentaarissaan: ”Nämä kolme lausumaa Sanasta, Logoksesta, kuuluvat yhteen ja kuvaavat Kristuksen suhdetta Jumalaan. ’Sana’ on persoona, joka jo ajattomassa ikuisuudessa oli Jumalan luona. Se on ’Jumala’ eli jumalallinen, vaikkei olekaan sama kuin Jumala.
Useimmat oppineet ovat kuitenkin eri mieltä Uuden maailman käännöksen tavasta kääntää tämä jae ja ovat siksi kuvailleet Uuden maailman käännöksen ratkaisua "kamalaksi väärinkäännökseksi", "hirveäksi", "älyllisesti epärehelliseksi", "täydellisesti puolustelemattomaksi", ja "todisteeksi välinpitämättymyydestä kreikan kielioppia kohtaan".


title: Uuden maailman käännös

text: Jakeen Joh 1:1 yhteydessä tulee lisäksi muistaa tutkia koko Johanneksen 1:n luku. Jakeista Joh 1:6, 1:12, 1:13, 1:18 on samoin jätetty pois määräinen artikkeli, mutta silti jakeet luetaan määräisessä muodossa "Jumala" (isolla J:llä). Vastaavia kohtia, joissa "Theos" esiintyy ilman määräistä artikkelia, mutta luetaan "Jumalana" (isolla J:llä) ovat: Matt. 5:9; Luuk. 1:35, 78; Joh. 1:6. Rinnalle on myös osoitettu, että nimitykset "Herra" ja "Jumala" esiintyvät kreikan määräisessä muodossa kohdistettuna Jeesukseen jakeessa Joh 20:23: "Tuomas vastasi ja sanoi hänelle: 'Minun Herrani (ho Kyrios) ja minun Jumalani! (ho Theos)'" Vartiorniseuran omassa KIT-käännöksessä.


title: Uuden maailman käännös

text: Uuden maailman käännöksen tapa kääntää kreikkalainen sana "proskuneo" on myös ollut kritiikin kohteena. Sana käännetään "palvonnaksi" lähes kaikissa esiintymiskohdissa Uuden maailman käännöksessä. Kuitenkin kun sanaa käytetään viitatessa Jeesukseen, se käännetään "kumartamiseksi". Vartiotorni-seura on selittänyt tätä kääntämistä kirjassaan "Raamatun ymmärtämisen opas".


title: Uuden maailman käännös

text: Uuden maailman käännöksen teksti:


title: Uuden maailman käännös

text: Puolesta:


title: Uuden maailman käännös

text: Kritiikkiä:


title: Kantavierre

text: Kantavierre kertoo käytännössä oluen mäskäyksessä vierteeseen liuenneiden (ja mahdollisesti erikseen lisättyjen) sokerien määrän. Sokerit ovat vettä raskaampia (tiheämpiä), joten mitä enemmän niitä on sekoittunut veteen, sen tiheämpi vierre, ja sitä enemmän alkoholia periaatteessa syntyy käymisen seurauksena. Kaikki sokerit eivät ole ns. käymiskelpoisia – eli sellaisia joita hiiva osaisi käyttää ravinnokseen – joten käymättömän vierteen kantavierre ei suoraan kerro lopullista alkoholipitoisuutta. Käytännössä se on kuitenkin hyvin kuvaava suure: mitä suurempi kantavierre, sen alkoholipitoisempi oluesta tulee (katso kaaviokuva alempana).


title: Kantavierre

text: Kantavierre ilmoitetaan tyypillisesti joko:


title: Kantavierre

text: Ominaispaino määrittää vierteen tiheyden suhteessa veden tiheyteen. Esimerkiksi ominaispaino 1,050 tarkoittaa että vierre on 1,050 kertaa niin raskasta kuin vesi. Oluen käydessä hiiva hajottaa sokeria alkoholiksi ja hiilidioksidiksi, joista jälkimmäinen poistuu astiasta laskien vierteen tiheyttä. Alkoholin tilavuusprosentti oluessa voidaan määrittää melko tarkasti mittaamalla käymättömän ja käyneen vierteen ominaispainot ("OG, original gravity" ja "FG, final gravity"), sekä käyttämällä niille seuraavaa laskentakaavaa:


title: Kantavierre

text: Prosenttiasteikko kertoo vierteeseen liuenneen sokerin massan prosenttiosuuden koko vierteen massasta. Esimerkiksi kantavierre 10% tarkoittaa, että sataan grammaan vierrettä on liuennut 10 grammaa sokeria. Prosentti voidaan ilmoittaa myös Plato-asteina, jossa yksi prosentti vastaa yhtä astetta Plato-asteikolla (esimerkiksi 12° Plato = 12% liuennutta sokeria). Prosenttiasteikko on kadunmiehelle ominaispainoa helpommin ymmärrettävä, ja siksi panimot käyttävätkin sitä yleisesti ilmoittaessaan oluensa teknisiä tietoja.


title: Kantavierre

text: Alla olevassa kaaviossa on esimerkkejä eräiden oluiden kantavierteistä ja alkoholipitoisuudesta järjestettynä kasvavan kantavierteen mukaisesti. Keskimäärin alkoholiprosentiksi muodostuu esimerkkioluilla noin 43% kantavierteestä, ja miedointa ja vahvinta lukuun ottamatta esimerkkioluiden vaihtelut ovat tämän suhteen melko pieniä. Tätä voi siis käyttää nyrkkisääntönä, jos tietää esimerkiksi oluen kantavierteen, mutta ei prosentteja.


title: Kantavierre

text: Tarkemmin alkoholiprosentti voidaan laskea, jos tiedetään näennäinen jäännösuutepitoisuus (eli käytännössä oluen ”kantavierre” pääkäymisen jälkeen), jolloin käytetään seuraavaa kaavaa: Alkoholi-% = 0,42 x (kantavierre-% - jäännösuute-%)


title: Bodhisattva

text: Bodhisattva ("valaistumisolento") on henkilö, jolla on suuren myötätunnon seuraksena valaistumismieli ("bodhicitta)", eli spontaani toive saavuttaa täydellinen valaistuminen kaikkien muiden olentojen hyödyksi. Buddhalaisuudessa bodhisattva on yksi neljästä tasosta, jotka ihminen voi saavuttaa elämänsä aikana (muiden ollessa arjhat, buddha ja pratyekabuddha).


title: Bodhisattva

text: Mahajana-buddalaisuuden ihanteen mukaan bodhisattva on valaistunut olento, joka omasta suuren myötätunnon tahdostaan palaa täydellisen valaistumisen sijaan takaisin jälleensyntymään, jotta voi johdattaa ennen omaa valaistumistaan kaikki muut olennot valaistumiseen ja pois uudelleensyntymisen kärsimyksestä.


title: Bodhisattva

text: Ajan myötä bodhisattva termin käyttö on muuttunut. Esimerkiksi vanhassa intialaisessa buddhalaisuudessa sillä viitattiin Gautama Buddhan valaistumista edeltäviin elämiin.


title: Bodhisattva

text:
Bodhisattvat ovat suosittu aihe buddhalaisessa taiteessa.
Usein mahāyāna-buddhalaisuudessa harjoittetaan kuutta paramitaa eli täydellisyyden hyvettä ja bodhisattvalupauksia. Näitä voidaan määritellä olevan neljä suurta lupausta, sekä erityiset bodhisattvan harjoitusohjeet, jotka ovat erilaisia koulukunnasta riippuen.


title: Bodhisattva

text: Buddhan lukemattomista hyvistä ominaisuuksista kahdeksan tärkeintä ilmentyy kahdeksana bodhisattvana. Tunnetuin näistä on myötätunnon bodhisattva Avalokiteśvara (""hän joka katsoo ylhäältä""). Tähän bodhisattvaan liitetty myötätunnon mantra om mani padme hūm on yksi tunnetuimmista buddhalaisista mantroista. Dalai Laman sanotaan olevan Avalokiteśvaran ruumiillistuma.


title: Bodhisattva

text: Bodhisattvan kymmenen bhūmia eli kymmenen tasoa saavutetaan vuoron perään, alkaen ensimmäisestä ja päättyen viimeiseen.


title: Pentagon

text: Pentagon on Yhdysvaltain puolustusministeriön hallintorakennus, joka sijaitsee Virginian osavaltiossa lähellä liittovaltion pääkaupunkia Washingtonia.


title: Pentagon

text: Pentagonin rakentamista johti sittemmin Manhattan-projektissa kuuluisaksi tullut insinöörikenraalimajuri Leslie Groves. Sijaintipaikaksi presidentti Roosevelt valitsi useista vaihtoehdoista entisen Washington-Hooverin lentokentän alueen. Rakennustyöt käynnistettiin 11. syyskuuta 1941.


title: Pentagon

text: Rakennus on saanut nimensä viisikulmaisen muotonsa (pentagoni eli viisikulmio) mukaan. Pentagonissa on viisi sisäkkäistä viisikulmion muotoista rakennusta ja se on jaettu viiteen osastoon niin, että rakennuksen kulma on osastojen välinen raja. Pentagon otettiin käyttöön 15. tammikuuta 1943, ja se on 26 000 työntekijällään maailman suurin konttorirakennus. Rakennuskokonaisuuden jokaisen ulkosivun pituus on noin 300 metriä.


title: Pentagon

text: Pentagonia vastaan tehtiin 11. syyskuuta 2001 terrori-isku, jossa kuoli 184 ihmistä. Rakennukseen iskeytyi American Airlinesin lennolla 77 kaapattu kone. Rakennus kärsi pahoja vaurioita, mutta ei tuhoutunut toisin kuin World Trade Centerin kaksoistornit New Yorkissa.


title: Elcat

text: ELCAT on sähköautovalmistaja, jonka päätoimipaikka on Järvenpäässä Haarajoen aseman lähistöllä. Sen omisti aikaisemmin energiayhtiö Fortum (entinen Neste/IVO), joka karsi vuonna 2001 rönsyjään ja myi yhtiön sen työntekijöille. Elcatissa on kehitetty vuodesta 1974 sähköautoja pohjoismaiseen ilmastoon. Yhtiö teki 160 autoa Subarun pikkupakettiautojen pohjalle, kunnes valmistus lopetettiin, kun mallia ei enää tuotu Eurooppaan. Pääkäyttäjiä olivat Posti ja tukholmalainen kuljetuspalvelu.


title: Elcat

text: Jotkut harrastajat ovat tehneet myös omia akkuvirityksiä, joissa ajomatkaa on saatu kasvatettua huomattavasti joko litiumakuilla tai ylimääräisillä lyijyakuilla.


title: Elcat

text: Elcat Cityvan P:n kehittäminen tehtiin prototyypeillä vuosina 1985-1989. Kaupallisen käytön aloitti Suomen Posti vuonna 1990. Cityvan oli pikkupakettiauto, jonka huippunopeus oli 72 km/h ja ajomatka yhdellä latauksella 70 km.


title: Elcat

text: Alkuperäisestä Cityvanista kehittyneempi malli Cityvan 200 julkaistiin 1990-luvun puolivälissä. Sen huippunopeus oli 80 km/h ja ajomatka 70 km. 1990-luvun lopussa tuli kehittynein malli Cityvan 202P, jonka huippunopeus on 90 km/h ja ajomatka 80 km. Auton omapaino on 1400 kg ja kokonaispaino 1600 kg. Lyijyakkujen paino on 400 kg ja kapasiteetti 14,5 kWh. Tasavirtasähkömoottorin nimellisteho on 14 kW.


title: Elcat

text: Citywagon 202 oli Cityvan 202:sta johdettu malli, jossa oli tavaratilan sijaan istumapaikkoja viidelle henkilölle ja sen huippunopeus oli 88 km/h ja ajomatka 70 km.


title: Elcat

text: Postin tilaamat Cityvanit tunnistaa siitä, että niiden mallimerkinnässä on P, eli esimerkiksi 202:n postiversio oli Cityvan 202P. Näissä ohjaus on oikealla postinjakelun helpottamiseksi, kun yleensä se on vasemmalla.


title: Elcat

text: Seuraavassa valmistajan tekemät automallit:


title: STTK

text: Toimihenkilökeskusjärjestö STTK (entinen Suomen Teknisten Toimihenkilöjärjestöjen Keskusliitto) on Suomen suurin toimihenkilöiden ammatillinen keskusjärjestö. STTK:hon kuuluu 17 jäsenliittoa, joissa on yhteensä noin 608 000 jäsentä. Nykymuotoinen STTK muodostui vuonna 1993, kun silloiseen STTK:hon liittyi parikymmentä uutta liittoa konkurssin tehneestä Toimihenkilö- ja virkamiesjärjestöjen Keskusliitosta (TVK). Vanha nimi Suomen Teknisten Toimihenkilöjärjestöjen Keskusliitto muutettiin samalla nykymuotoon.


title: STTK

text: STTK:n edunvalvonta tarkoittaa mm. tulopoliittisten sopimusten sekä muiden keskusjärjestöjen välisten sopimusten tekemistä, jäsenliittojen sopimustoiminnan tukemista, vaikuttamista yhteiskunnalliseen päätöksentekoon ja lainsäädäntöön sekä osallistumista työ- ja muun lainsäädännön kehittämiseen. STTK tekee myös EU- ja kansainvälisen tason edunvalvontatyötä.


title: STTK

text: STTK:n jäsenistä noin kaksi kolmasosaa on naisia. 41 % työskentelee kunnissa, 13 % valtiolla, 5 % seurakunnissa tai vastaavissa, 14 % teollisuudessa, 17 % palvelualoilla ja 10 % muilla yksityisillä työpaikoilla.


title: STTK

text: STTK perustettiin Helsingissä 29. lokakuuta 1946. Ensimmäinen STTK:n ja Suomen Työnantajain Keskusliiton välinen yleissopimus solmittiin 27. helmikuuta 1947.


title: STTK

text: STTK sai kielteistä julkisuutta 1990-luvulla, kun sen johtajat olivat osallistuneet Rapap-nimisen sijoitusyhtiön toimintaan. Yhtiö pelasti ay-johtajia tappiollisilta sijoituksilta. Tappiot kaatuivat lopulta veronmaksajien niskaan.


title: STTK

text: STTK:n opiskelijatoimintaa hoitaa STTK-Opiskelijat ry. STTK-Opiskelijoiden jäseniä ovat kaikki STTK:laisiin ammattiliittoihin kuuluvat opiskelijat. Yhdistyksen on perustanut STTK yhdessä jäsenliittojensa kanssa. Sen jäsenenä on yli 55 000 miltei kaikilta koulutusasteilta ja -aloilta.


title: Joseph Smith

text: Joseph Smith oli yhdysvaltalainen (23. joulukuuta 1805 Sharon, Vermont – 27. kesäkuuta 1844 Carthage, Illinois) saarnaaja ja uususkonnollisen Myöhempien aikojen pyhien liikkeen perustaja.


title: Joseph Smith

text:
Joseph Smith Jr. syntyi 23. joulukuuta 1805 Sharonissa Vermontin osavaltiossa Joseph Smith vanhemman ja Lucy Mack Smithin neljäntenä lapsena.
Kärsittyään rampauttavan luutulehduksen seitsenvuotiaana hän käytti kainalosauvoja seuraavat kolme vuotta.
Joseph Smith Sr. osallistui liiketoimeen, jossa laivattiin ginseng-juurta Kiinaan. 1816–1817 epäonnistuneesta yritystoiminnasta seuranneen velkaantumisen ja kolmen huonon satokauden jälkeen perhe muutti Palmyraan New Yorkin osavaltiossa ja lopulta päätyi ottamaan lainan 100 eekkerin tilasta läheisestä Manchesterin kylästä.


title: Joseph Smith

text:
Toisen suuren herätyksen aikoihin alueella tapahtui uskonnollista liikehdintää, ja vuosien 1817 ja 1825 välillä alueella oli muutamia herätyskokouksia.
Myös Smithien perheessä tempauduttiin mukaan alueella olleisiin herätyksiin, joskin perheessä oli erimielisyyttä eri kirkkokuntien välillä.
Joseph kiinnostui uskonnosta ollessaan noin kahdentoista. Hän osallistui Presbyteerikirkon pyhäkouluun, luki Raamattua sekä osoitti kiinnostusta Metodistikirkkoa kohtaan.
Perheensä kanssa hän myös otti osaa uskonnolliseen kansantaikuuteen, joka oli tuolloin hyvin yleistä.
Kuten monet aikalaiset, myös Josephin vanhemmat sekä hänen isoisänsä näkivät unia tai näkyjä, joiden he uskoivat olevan viestejä Jumalalta.


title: Joseph Smith

text:
Vuonna 1832, Smith kirjoitti kuinka noin 1820, ollessaan "Jumalaa kutsuvassa mielentilassa", saaneensa näyn Jumalalta, jossa Jumala sanoi antavansa hänen syntinsä anteeksi ja kuinka maailma oli hylännyt evankeliumin.
Vaikka tapahtuma oli tuntematon alkuaikojen uskoville, myöhempi versio tapahtuman kuvauksesta on tullut tunnetuksi ensimmäisenä näkynä, jonka merkityksellisyyttä alettiin painottaa 1800-luvun parin viimeisen vuosikymmenen aikana.


title: Joseph Smith

text:
Perhe hankki vaatimattomalle maatilalleen lisätuloja aarteiden etsinnällä. Joseph väitti hänelle olleen kyvyn käyttää näkykiviä piilotettujen aarteiden löytämiseksi.
Näin tehdessään hän laittoi kiven valkoiseen hattuun ja väitti näkevänsä tiedot kivessä näkyvistä heijastuksista.


title: Joseph Smith

text:
Joseph Smith kertoi, että 1823 hänen luonaan olisi käynyt Moroni-niminen enkeli yönä, jona hän on rukoillut saadakseen syntinsä anteeksi. Josephin kertoman mukaan Moroni paljasti hänelle haudattujen kultalevyjen sekä muutamien muiden esineiden, kuten näkykivien ja hopeisten silmälasien, joiden linssit oli tehty näkykivistä, sijainnin läheiseltä kukkulalta.
Smith kertoo myös yrittäneensä hakea levyt itselleen seuraavana aamuna, mutta sanoi enkelin estäneen hänen aikeensa.
Smith kertoi, kuinka seuraavien neljän vuoden aikana hän kävi kukkulalla vuosittain palaten joka kerta kotiin tyhjin käsin.
Samaan aikaan Joseph jatkoi aarteenetsintämatkojaan New Yorkin ja Pennsylvanian osavaltioissa sekä työskenteli apulaisena maatiloilla.
1826 hän joutui oikeuteen Chenangon piirikunnassa New Yorkissa syytettynä teeskennellystä taidosta löytää aarteita näkykiven avulla.


title: Joseph Smith

text:
Vieraillessaan Halen perheen luona Joseph tapasi ja alkoi seurustella perheen tyttären Emma Halen kanssa.
Josephin pyytäessä Emman kättä tämän isä, Isaac Hale, kieltäytyi toteamalla kuinka Joseph oli "vieras" ja kuinka hänellä näytti hädin tuskin olevan riittäviä resursseja edes itsensä elättämiseen aarteenetsijänä. Tammikuun 18. 1827 Emma ja Joseph karkasivat avioituakseen ja muuttivat Josephin vanhempien luokse asumaan.
Syyskuun 22. 1827 Joseph Smith sanoi tehneensä viimeisen vuotuisen käyntinsä läheiselle kukkulalle Emman kanssa.
Hän kertoo saaneensa levyt ja laittaneensa ne lukittuun arkkuun.


title: Joseph Smith

text:
Hän kertoi, kuinka enkeli oli kieltänyt näyttämästä kenellekään levyjä, joiden hän väitti olleen uskonnollinen aikakirja Amerikan alkuperäiskansojen historiasta.
Myöhemmin Joseph kertoi Emman vanhemmille, että hänen aarteenetsintäpäivänsä olisivat taakse jäänyttä elämää.
Vaikka Joseph Smith oli eronnut aarteenetsintäjoukkiostaan, hänen kumppaninsa luulivat hänen pettäneen ja pimittäneen heiltä heidän osuutensa aarteesta.
Smith kertoo entisten kumppaneidensa tuhonneen paikan, jossa toisen aarteiden näkijän mukaan levyt olivat piilossa, ja tapauksen jälkeen Joseph sanoikin, ettei voisi kääntää levyjä Palmyrassa.


title: Joseph Smith

text: Lokakuussa 1827 Smith ja hänen tuolloin raskaana ollut vaimonsa muuttivat Palmyrasta Harmonyyn (nyk. Oakland) Pennsylvaniaan jokseenkin menestyksekkäältä naapurilta Martin Harrisilta saamiensa varojen turvin.


title: Joseph Smith

text:
Asuessaan lähellä Emman perhettä, Smith litteroi muutamia kirjoitusmerkkejä, joita hän kutsui "reformoiduksi egyptiksi", levyistä sekä saneli niistä käännöksen vaimolleen.
Helmikuussa 1828 Harris saapui auttaakseen levyjen kääntämisessä.
Harris sai myös kirjoitusmerkeistä näytteen, jota hän sanoo näyttäneensä muutamille merkittäville oppineille mm. Charles Anthonille, jonka Harris väittää ensin vahvistaneen merkkien autenttisuuden ja vasta kuultuaan Joseph Smithin saaneen levyt enkeliltä peruneen sanansa.
Charles Anthon tosin myöhemmin kielsi näin tapahtuneen, mutta Harris palasi Harmonyyn huhtikuussa edelleen auttaakseen Joseph Smithiä käännöstyössä.


title: Joseph Smith

text:
Käännöstyö jatkui kesäkuun puoliväliin 1828 kunnes Martin Harris alkoi vaimonsa vaikutuksesta epäillä levyjen olemassaoloa.
Harris suostutteli Smithin antamaan luvan viedä käännetyt 116 sivua Palmyraan näyttääkseen niitä epäilevälle vaimolleen.
Harrisin vaimo kadotti käsikirjoituksen, josta ei ollut olemassa kopiota, ja halusi Smithin kääntävän tekstin uudelleen. Tämä tapahtui suunnilleen samoihin aikoihin, kun Emma ja Josephin ensimmäinen lapsi syntyi kuolleena.
Tuolloin Smith myös sanoi enkelin vieneen levyt pois ja kadottaneensa kyvyn kääntää, kunnes 22 syyskuuta 1828 Smith jälleen väitti, kuinka levyt oli palautettu hänelle. Smith kertoi saaneensa ilmoituksen, ettei puuttuvia 116 sivua pidä kääntää uudelleen.


title: Joseph Smith

text: Vuonna 1828 Joseph Smith liittyi Harmonyn metodistiseurakunnan opetusluokkaan, mutta joutui pian eroamaan, koska häntä pidettiin "manauksen harjoittajana".


title: Joseph Smith

text: Smith ei jatkanut käännöstyötä ennen kuin huhtikuussa 1829 tavatessaan pikkuserkkunsa Oliver Cowderyn, josta tulikin hänen kirjurinsa.


title: Joseph Smith

text:
Joseph ja Oliver työskentelivät käännöksen parissa täysipäiväisesti aina kesäkuun 1829 alkuun asti, jonka jälkeen he muuttivat Fayetteen New Yorkiin, missä he jatkoivat käännöstyötä Cowderyn ystävän Peter Whitmerin luona.
Käännöstyö saatettiin päätökseen heinäkuun 1. 1829, jonka jälkeen Smith muotoili kolmen ja kahdeksan todistajan lausunnot, joiden allekirjoittajiksi hän pyysi Martin Harrisin lisäksi miespuoliset Smithin ja Whitmerin perheiden jäsenet.
Joseph Smithin mukaan enkeli vei tämän jälkeen levyt pois.


title: Joseph Smith

text:
Käännöstyö, joka tunnetaan "Mormonin kirjana", julkaistiin Palmyrassa maaliskuun 26. 1830 E.B. Grandinin painamana.
Painotyön kustannukset rahoitti Martin Harris lainoittamalla maatilansa.
Pian tämän jälkeen huhtikuun 6. 1830 Smith seuraajineen perusti Kristuksen Kirkon ja pienet seurakunnat Manchesteriin, Fayetteen ja Colesvilleen New Yorkissa.
Mormonin kirjan julkaiseminen toi Joseph Smithille huonoa mainetta, sillä Josephin maine aarteenetsijänä ei ollut vielä unohtunut ja ihmisillä oli vielä tuoreessa muistissa vuonna 1826 ollut oikeudenkäynti.
Cowdery kastettua muutamia uusia jäseniä, joihin lukeutui myös Emma Smith, mormoneja kohtaan esitettiin väkivaltaisia uhkauksia.
Ennen kuin Smith ehti konfirmoida uudet jäsenet hänet pidätettiin ja tuotiin oikeuden eteen syytettynä sopimattomasta käytöksestä.
Vaikka Smith vapautettiin piti hänen ja Cowdery paeta vihaista väkijoukkoa Colesvillestä. Myöhemmin Smith kertoi kuulleensa Pietarin, Jaakobin ja Johanneksen äänet, joiden hän kertoo antaneen hänelle ja Cowderylle apostolisen auktoriteetin.
Kun Cowdery yritti muiden kirkon jäsenten – kuten Hiram Page, Mormonin kirjan todistaja – kanssa omapäisesti käyttämällä näkykiveään löytää Amerikan Uuden Jerusalemin paikan, kuten Mormonin kirjassa ennustetaan, - Smith vastasi julistamalla itsensä ainoaksi profeetaksi.
Smith kiisti Pagen ilmoittaman sijainnin ja lähetti Cowderyn Missouriin tehtävänään etsiä sen oikea sijainti sekä käännyttämään alkuperäisasukkaita.
Smith myös saneli kadonneen Eenokin kirjan, joka kertoi, kuinka Raamatullinen Eenok perusti Zionin kaupungin, joka oli niin hyvä, että Jumala otti sen ylös taivaisiin.


title: Joseph Smith

text:
Matkallaan Missouriin Cowdery kulki Ohiossa Kirtlandin kautta ja kastoi Sidney Rigdonin sekä yli sata hänen seurakuntansa jäsentä kirkkoon näin yli kaksinkertaistaen kirkon silloisen jäsenmäärän.
Pian tämän jälkeen Rigdon vieraili New Yorkissa ja hänestä tuli kirkon toiseksi korkein virkamies monien Smithin aikaisempien seuraajien harmiksi.
Vastustuksen kasvaessa New Yorkissa Smith julisti Kirtlandin olevan Uuden Jerusalemin itäinen rajapyykki ja ohjeisti jäseniään muuttamaan sinne.


title: Joseph Smith

text:
Muutettuaan Kirtlandiin tammikuussa 1831 Joseph Smith helpotti uusien käännynnäisten ylitsevuotavaa hengellisten lahjojen manifestaatiota ja otti seurakunnan johdon itselleen.
Ennen kääntymistä mormoniksi seurakunta oli harjoittanut kristillistä kommunismia ja Smith adoptoi järjestelmän omaan kirkkoonsa kutsuen sitä pyhityksen laiksi.
Rigdonin ehdotuksesta Smith lupasi kirkon vanhimmille, että he saisivat taivaallisten voimien endaumentin Kirtlandissa, ja kirkon yleiskonferenssissa 1831 hän esittelikin korkean ("Melkisedekin") pappeuden kirkon hierarkiaan.


title: Joseph Smith

text:
Kirkko kasvoi uusien jäsenten saapuessa Kirtlandiin.
Kesään 1835 mennessä Kirtlandin ympäristössä asui arviolta 1500–2000 mormonia monen odottaessa Smithin johdattavan heidät pian tuhatvuotiseen valtakuntaan.
Vaikkakin Oliver Cowderyn lähetystyö intiaanien keskuudessa epäonnistui liittovaltion estettyä sen, hän lähetti sanan, että oli löytänyt paikan Uudelle Jerusalemille Jacksonin piirikunnasta Missourissa.
Vierailtuaan Jacksonin piirikunnassa 1831 Smith julisti piirikunnassa olleen karun Independencen etuvartioaseman Zionin keskuspaikaksi.
Rigdon ei kuitenkaan hyväksynyt sijaintia ja suurimman osan 1830-lukua kirkko olikin jakaantunut Ohion sekä Missourin välillä.
Smith jatkoikin elämäänsä Ohiossa vaikkakin vieraili Missourissa uudelleen aikaisin 1832 estääkseen joidenkin merkittävien jäsenten kapinan, ml. Cowdery, joiden mielestä Zionin rakentamispyrkimyksiä laiminlyötiin.
Smithin matkaa joudutti vihainen väkijoukko kirkosta eronneita, jotka olivat raivoissaan Smithin pyhityksen laista sekä hänen kasvaneesta poliittisesta vallastaan.
Väkijoukko pahoinpiteli Smithin ja Rigdonin sekä tervasi ja höyhensi heidät.


title: Joseph Smith

text:
Jacksonin piirikunnassa mormoneja paheksuttiin monista poliittisista ja uskonnollisista syistä.
Väkijoukot hyökkäsivät mormonien kimppuun heinäkuussa 1833, mutta Joseph Smith ohjeisti mormoneja kärsivällisesti kestämään heihin kohdistuvat sortotoimet kunnes neljännen hyökkäyksen jälkeen hän antoi luvan kostotoimille.
Siitä huolimatta, että mormonit puolustivat itseään, heidät ajettiin pois piirikunnasta.
Ilmoitusten auktoriteetilla johtaen kirkkoa kuin moderni Mooses lähti Joseph Smith palauttamaan Zionia ja kostamaan Jumalan vihollisille johtamalla Missouriin puolisotilaallisen joukko-osaston, jota myöhemmin kutsuttiin nimellä Zion's Camp.
Kun joukko-osasto ei saanutkaan toivomaansa tukea Missourin kuvernööriltä ja kärsi koleraepidemiasta jääden näin pahasti alakynteen, Smith antoi ilmoituksen, ettei kirkko ollut kelvollinen saamaan Zionia takaisin ja osittaiseksi syyksi hän mainitsi, kuinka kirkossa pyhityksen lain voimaan saattaminen oli epäonnistunut, samalla hajottaen joukko-osaston.
Zionin palauttaminen saisi odottaa kunnes kirkon vanhimmat saisivat uuden taivaallisten voimien lahjan tällä kertaa Kirtlandin temppelissä, joka oli tuolloin rakenteilla.


title: Joseph Smith

text:
Retkikunta ei onnistunut parantamaan tilannetta Jacksonin piirikunnassa ja sen katsotaankin epäonnistuneen, mutta se johti merkittäviin muutoksiin kirkon johdossa sekä kulttuurissa, ja monet tulevat kirkon johtohenkilöt nousivatkin tästä joukko-osastosta.
Juuri ennen kuin Zion's Camp lähti Kirtlandista Joseph Smith lakkautti pyhityksen lain ja vaihtoi kirkon nimeksi "Myöhempien Aikojen Pyhien kirkko".
Retkikunnan palattua Kirtlandiin Smith nimesi viisi hallinnollista valtuustoa, joilla kaikilla oli tasavertainen asema tarkastaa toistensa tekemisiä, ja joiden virkoihin hän nimesi retkikuntaan osallistuneita miehiä.
Mormonit rakensivat Kirtlandin temppelin kovalla hinnalla.
Temppeli vihittiin maaliskuussa 1836 ja avajaisissa koettiin näkyjä, enkelten ilmestymisiä, profetointia sekä kielillä puhumista ja laulamista.
Vuosien 1834–1837 välinen aika oli Joseph Smithille melko rauhallista.


title: Joseph Smith

text:
Kirtlandin temppelin vihkimisen jälkeen 1838 jälkipuoliskolla Smith sotkeutui jälleen juonitteluihin, jotka johtivat mormoniyhteisön sisäisiin riitoihin ja Kirtlandin mormoniyhteisön luhistumiseen.
Smithin syytettiin toimineen väärin perustaessaan pankin kirkon rahoilla sekä aloittaessaan suhteen piikansa Fanny Algerin kanssa.
Temppelin rakentaminen oli velkaannuttanut kirkon ja velkojat olivatkin Joseph Smithin kimpussa jatkuvasti.


title: Joseph Smith

text:
Kuultuaan mahdollisesta piilotetusta aarteesta Salem issa Massachusettsissa Smith matkusti sinne saatuaan ilmoituksen Jumalalta, kuinka kaupungissa olisi mittavat aarteet.
Kuukautta myöhemmin hän palasi takaisin tyhjin käsin.
Tämän jälkeen Smith muiden kirkon johtajien kanssa muodosti osuuskunnan, joka toimisi näennäispankkina, näin perustaen tammikuussa 1837 Kirtland Safety Societyn, joka painoi seteleitä, joiden arvo oli osittain sidottu kiinteistöihin.
Smith itse investoi merkittävästi pankin osakkeisiin ja kehotti mormoneja ostamaan niitä uskonnolliseen velvollisuuteen vedoten.
Pankki kaatui alle kuukaudessa, minkä seurauksena pankkiin sijoittaneihin mormoneihin kohdistui kovia paineita velkojien taholta sekä pankin kaatuminen aiheutti myös merkittävää hintojen heilahtelua alueella.
Smithiä pidettiin syyllisenä pankin epäonnistumiseen ja kirkosta erosikin runsaasti ihmisiä tämän seurauksena mukaan lukien monia Smithin lähimpiä neuvonantajia.
Smithistä ja Rigdonista annettiinkin pian pidätysmääräys, syytteenä pankkipetos, jonka seurauksena Smith ja Rigdon pakenivat Missouriin tammikuun 12. 1838 vastaisena yönä.


title: Joseph Smith

text:
Jouduttuaan lähtemään Jacksonista mormonit perustivat Far Westin kaupungin. Smithin epäonnistunut profetia Jacksonin piirikunnan Zionin palauttamiseksi oli puolittain unohdettu vuoteen 1838 mennessä hänen saapuessaan Rigdonin kanssa Missouriin Far Westistä tulikin mormonien uusi Zion.
Missourissa kirkon nimeksi myös muutettiin "Myöhempien aikojen pyhien Jeesuksen Kristuksen Kirkko", ja mormonit aloittivat jälleen uuden temppelin rakentamisen.
Pian Smithin ja Rigdonin lähdettyä monet Kirtlandiin jääneet mormonit havahtuivat "suureen menetykseensä" ja seurasivat heitä Missouriin.
Smith rohkaisi ihmisiä asettumaan myös Caldwellin piirikunnan rajojen ulkopuolelle perustamalla Adam-ondi-Ahmanin vaarnan.
Monet kirkon alkuaikojen johtajista myös erotettiin kirkosta Missourissa.
Merkittävät mormonit kuten John Whitmer, David Whitmer ja W.W. Phelps erotettiin maakauppoihin liittyvien syiden takia. Huhtikuussa Joseph Smith osallistui Oliver Cowderyn oikeudenkäyntiin, jossa tätä syytettiin uskon kieltämisestä, kutsumuksen hylkäämisestä rikkauksien tavoittelun toivossa sekä vihjailuista Joseph Smithin aviorikoksista ja väkijoukkojen kiihottamisesta nostamaan perusteettomia syytteitä mormoneja vastaan.


title: Joseph Smith

text:
Vaikka Joseph Smith ei pitänyt väkivallasta, hänen kokemuksensa johtivat hänet uskomaan, että uskontonsa säilyttämiseksi tarvittiin aggressiivisempia toimia anti-mormoneja ja mormonipettureita kohtaan.
Kesäkuun 1838 tienoilla uusi jäsen Sampson Avard perustikin Daniteina tunnetun peitejärjestön pelotellakseen entisiä mormoneja ja anti-mormonien suojeluskuntia.
Sidney Rigdon työskenteli palauttaakseen pyhityksen lain, mutta Oliver Cowderyn ja muiden toisinajattelijoiden nostamat oikeuskanteet olivat suunnitelman esteenä.
Sidney Rigdonin suolasaarnana tunnetun ja heikosti naamioidun uhkauksen jälkeen danitet karkottivat toisinajattelijat piirikunnasta.
Vaikka onkin epäselvää, kuinka hyvin Smith oli perillä daniteista, on selvää, että hän hyväksyi niiden toimet ainakin osittain.
Itsenäisyyspäivän avauspuheessaan Rigdon ulotti uhkailunsa myös ei-mormoni hyökkääjiä vastaan luvaten tuhoamissotaa, jos mormonien kimppuun hyökättäisiin.
Rigdonin puheen jälkeen Smith salli puheen julkaisun ja painamisen pamfletille.
Rigdonin puhe kirvoitti vuolasta anti-mormoniretoriikkaa Missourin lehdistössä sekä poliittisissa kampanjapuheissa 1838 vaaleissa.


title: Joseph Smith

text:
Väkivalta leimahti 6. elokuuta 1838 Daviessin piirikunnassa, jossa mormonien määrä oli kohonnut merkittäväksi Adam-ondi-Ahmanin vaarnan perustamisen seurauksena, kun Gallatinin ei-mormonit pyrkivät estämään mormoneja äänestämästä.
Vaikkakaan väkivalta ei johtanut kuolonuhreihin, nujakka eskaloitui vuoden 1838 mormonisodaksi alueen ei-mormonien ryöstellessä ja polttaessa mormonien maatiloja.
Samalla, Smithin yleisen seurannan ja käskyvallan alla, danitet ja muut mormonijoukkiot ryöstelivät ei-mormonikyliä.
Tapahtumien aikaan Smith ja muut mormonijohtajat lietsoivat mormonien vimmaa entisestään aggressiivisella retoriikallaan luvaten "vakiinnuttaa uskonnon miekalla", jos heitä häirittäisiin.
Retoriikka mahdollisesti voimisti mormonien aggressiivisuutta enemmän kuin hän oli tarkoittanut.
Kun mormonit sitten hyökkäsivät Missourin osavaltion suojeluskunnan kimppuun Crooked Riverin taistelussa pyrkimyksenään vapauttaa joitakin vangittuja mormoneja, kuvernööri Boggs antoi määräyksen tuhota mormonit tai ajaa heidät pois osavaltiosta.
Ennen kuin tieto määräyksestä saavutti osapuolet, ei-mormonit hyökkäsivät mormonien kimppuun tappaen 18 ja tapaus tuli tunnetuksi Hauns Millin verilöylynä, joka lopulta lopetti sodan.


title: Joseph Smith

text:
Marraskuun 1. 1838 mormonit antautuivat osavaltion joukoille, suostuivat luopumaan omaisuudestaan ja lähtemään osavaltiosta.
Smith tuomittiin välittömästi sotaoikeudessa maanpetoksesta ja olisi teloitettu ellei Smithin asianajajana toiminut Alexander Doniphan olisi vaatinut Smithin tuomitsemista siviilinä siviilioikeudessa.
Tämän jälkeen Smith lähetettiin osavaltion oikeuteen alustavaan kuulusteluun, jossa monet hänen entiset liittolaisensa, mukaan lukien danitejohtaja Samson Avard, todistivat häntä vastaan.
Smithiä ja viittä muuta, mukaan lukien Rigdon, vastaan nostettiin syytteet maanpetoksesta, ja heidät passitettiin Livertyn vankilaan odottamaan oikeudenkäyntiä.


title: Joseph Smith

text:
Smithin viettämät kuukauden vankilassa rasittivat hänen suhdettaan Rigdoniin, ja Brigham Young nousikin hallitsevaksi Smithin puolestapuhujaksi.
Brigham Youngin johdolla mormonit, joita tuolloin oli noin 14 000, siirtyivät Illinoisiin ja etsivät sieltä maata ostettavakseen. Smith kulutti aikaansa kirjoittamalla mormoneille suunnattuja pohdintojaan.
Hän ei kiistänyt vastuutaan daniittien toimista, mutta kertoi aliarvioineensa Samson Avardin äärimmäisen väkivaltaisuuden.
Monet mormonit uskoivat Smithin olevan jo langennut profeetta, mutta hän vakuutteli heille edelleen pitelevänsä "taivaallisia avaimia". Hän kehotti mormoneja julkaisemaan kaikki kokemansa vääryydet ja pidättäytyä antipatiasta ei-mormoneja kohtaan.
Huhtikuun 4. 1839 Daviessin piirikunnassa pidetyn valamiehistön kuulemisen jälkeen Smith ja kumppanit pakenivat vankeudesta, mahdollisesti vartijoiden suosiollisesti katsoessa muualle, kun heitä oltiin siirtämässä Boonen piirikuntaan.


title: Joseph Smith

text:
Lehdet ympäri maata kritisoivat Missouria mormonien karkottamisesta, ja Illinois otti vastaan pakolaiset, jotka asettuivat Mississippin rannalle.
Smith osti ylihintaisen ja soisen maa-alueen Commerce Citynä tunnetusta kylästä ja kehotti seuraajiaan muuttamaan sinne.
Pyrkien ratsastamaan mormonien maineella sorrettuna vähemmistönä hän yritti saada liittovaltiolta korvauksia, mutta epäonnistui.
Kesällä 1839 malaria iski uuteen mormoniyhteisöön ja seuraavat kaksi kesää olivat jopa vieläkin pahempia.
Tuona kesänä Smith lähetti Brigham Youngin ja muut kirkon kahdestatoista apostolista lähetystyöhän Englantiin ja he löysivätkin monia halukkaita käännynnäisiä, joista monet olivat todella köyhiä tehdastyöläisiä jopa mormonien mittapuulla mitattuna.


title: Joseph Smith

text:
Uusi uskonto onnistui houkuttelemaan myös muutamia varakkaita uusia jäseniä kuten tohtori John C. Bennettin, joka vastasi Illinoisin armeijan huollosta.
Bennett käytti hyväkseen kontaktejaan Illinoisin lakeja säätävissä elimissä ja sai aikaiseksi varsin merkittäviä erioikeuksia sisältävän perustuskirjan uudelle kaupungille, jonka Smith nimesi Nauvooksi.
Perustamiskirja antoi kaupungille käytännössä täyden autonomian, sisälsi luvan yliopiston perustamiseen ja antoi Nauvoolle Habeas Corpus oikeuden - joka pelasti Smithin hengen estämällä kahdesti karkotuksen Missouriin oikeuden tuomittavaksi.
Vaikkakin mormonijohtajat hallitsivat Nauvoossa, kaupunki takasi harvinaisen vapaan ympäristön erilaisten uskontojen harjoittamiseen.
Kaupungin peruskirja oikeutti myös oman autonomisen Nauvoon legioonan, sotilaallisen joukko-osaston, perustamisen, jonka toimia rajoittivat ainoastaan osavaltion ja liittovaltion lait.
Joukko-osastoa komentaviksi nimettiin kenraali-luutnantti Joseph Smith sekä kenraali-majuri John C. Bennett, ja näin Smithillä olikin komennossaan osavaltion suurin yksityinen armeijan joukko-osasto.
Smith nimesi Bennettin myös kirkon apulaispresidentiksi, ja Bennett valittiin myös Nauvoon ensimmäiseksi kuvernööriksi.
1841 Smith paljasti muutamille läheisimmille miehilleen ilmoituksen moniavioisuudesta, mukaan lukien Bennett, joka käytti sitä lupana harjoittaa "vapaata rakkautta".
Kun huhut "henkivaimoista" pääsivät valloilleen, Smith pakotti Bennettin eroamaan Nauvoon kuvernöörin virasta, jonka Bennett kosti kirjoittamalla "Kaunistelemattomia paljastuksia Nauvoon elämästä" -kirjan (lurid exposés of life in Nauvoo).


title: Joseph Smith

text:
Nauvoon vuodet olivat opillisen innovaation aikaa. Smith esitteli kasteen kuolleiden puolesta vuonna 1840, ja 1841 mormonit aloittivat uuden Nauvoon temppelin rakentamisen, josta tulisi antiikin kadonneen tiedon palautuksen paikka.
1841 ilmoitus lupasi palauttaa pappeuden täyteyden, ja toukokuussa 1842 Smith otti käyttöön uusitun endowmentin eli ensimmäisen voitelun.
Endowmentti muistutti vapaamuurareiden riittejä, joihin Joseph Smith oli tutustunut pari kuukautta aikaisemmin liittyessään Nauvoon loossiin.
Aluksi endowmentti oli vain miehille, jotka sen saatuaan liitettiin voideltujen koorumiin. Naisille Smith järjesti Apuyhdistyksen, palvelukerhon ja naistenyhdistyksen, jossa naiset Smithin mukaan saisivat "valtakunnan avaimet".
Smith myös valmisteli suunnitelmaansa tuhatvuotisesta valtakunnasta, joka ei enää sisältänyt suunnitelmaa Zionin rakentamisesta Nauvooseen vaan hän näki Zionin käsittävän sekä Etelä- että Pohjois-Amerikan mantereet, jossa kaikki mormoniasutukset olisivat vaarnoja Zionin metaforisessa teltassa. Zion menetti myös merkitystään tulevien koettelemusten suojana jollainen suuri rakennusprojekti olisi ollut. Kesällä 1842 Smith paljasti suunnitelman Jumalan tuhatvuotisen valtakunnan perustamiseksi; valtakunnan, joka ulottaisi teokraattisen valtansa koko maailmaan.


title: Joseph Smith

text:
Vuoden 1842 puoliväliin tultaessa yleinen mielipide oli jälleen kääntynyt mormoneja vastaan.
Erityisesti Thomas C. Sharp, Warsaw Signal -lehden päätoimittaja, kritisoi mormoneja näiden poliittisista ja sotilaallisista tavoitteista.
Kun tuntematon henkilö yritti murhata ampumalla Missourin kuvernööri Lillburn Boggsin 6. toukokuuta 1842, Illinoisin anti-mormonien keskuudessa kiersi huhu, kuinka Joseph Smith oli ennustanut Boggsin kuoleman.
Aihetodisteet osoittivat Joseph Smithin henkivartijan Porter Rockwellin suuntaan, jota myöhemmin tapauksesta myös syytettiin mutta vapautettiin riittävien todisteiden puuttuessa.
Boggs vaati Smithin luovuttamista ja Smith painuikin maan alle uskoen, että hänet murhattaisiin, jos hän menisi Missouriin. Lopulta Smith vältti luovutuksen Missouriin, kun liittovaltion piirisyyttäjä ilmaisi mielipiteensä, että luovutus olisi perustuslain vastainen.
Toinen luovutusta vaatinut yritys tehtiin kesäkuussa 1843, kun Illinoisin kuvernööri Thomas Ford vastahakoisesti hyväksyi Smithin luovuttamisen Missouriin vanhan maanpetossyytteen takia.
Kaksi Missourin poliisia pidättikin Smithin, mutta eivät onnistuneet saattamaan häntä oikeuden eteen Missourissa, kun Smith vapautettiin habeas corpuksen nojalla.
Vaikkakin tämä lopetti Missourilaisten yritykset saada Smith oikeuteen, aiheutti se kuitenkin merkittäviä poliittisia muutoksia Illinoissa.


title: Joseph Smith

text:
Joulukuussa 1843, voideltujen koorumin valtuudella,
Smith pyrki kongressiin tehdäkseen Nauvoosta itsenäisen territorion, jolla olisi oikeus kutsua liittovaltion joukkoja puolustuksekseen.
Smith kirjoitti myös suosituimmille presidenttiehdokkaille ja kysyi heiltä, mitä he olisivat valmiit tekemään suojellakseen mormoneja. Saatuaan negatiivisia tai sitoutumattomia vastauksia, Smith julisti itse asettuvansa oman kolmannen puolueen presidenttiehdokkaaksi Yhdysvaltojen presidentin vaaleissa keskeyttäen normaalin käännytystyön ja lähettäen kahdentoista koorumin sekä satoja muita poliittisia lähetyssaarnaajia kiertämään maata vaalityötä tekemään.
Maaliskuussa 1844 riideltyään liittovaltion byrokraatin kanssa Smith organisoi salaisen viidenkymmenen valtuuston, jonka tehtävänä oli päättää kansallisista ja osavaltiollisista laeista, joita mormonien tulisi noudattaa.
Valtuuston oli myös määrä valita sijoituspaikat suurille mormonien asutuksille Teksasista, Kaliforniasta ja Oregonista, joissa mormonit voisivat asua teokraattisen lain mukaan liittovaltion kontrollin ulottumattomissa.
Käytännössä valtuusto oli maailman varjohallitus, ensiaskel kohti globaalia teodemokratiaa.
Yksi valtuuston ensimmäisistä toimista oli valita Smith tuhatvuotisen kuningaskunnan profeetaksi, papiksi ja kuninkaaksi.


title: Joseph Smith

text:
Kevääseen 1844 mennessä oli syntynyt erimielisyyksiä Smithin ja muutaman hänen läheisimmän kumppaninsa välille huomattavimpien ollessa William Law, Smithin luotettu neuvonantaja, ja Robert Foster, Nauvoon Legioonan kenraali, jotka olivat Smithin kanssa erimieltä siitä, miten Nauvoon taloutta tulisi hoitaa.
Molemmat myös väittivät Smithin kosiskelleen heidän vaimojaan.
Uskoen toisinajattelijoiden juonittelevan hänen surmaamistaan Smith erotti heidät kirkosta 18. huhtikuuta 1844.
Toisinajattelijat perustivat kilpailevan kirkon ja seuraavassa kuussa nostivat kanteen Carthagen piirikunnanoikeudessa Smithiä vastaan moniavioisuudesta ja muista rikoksista.


title: Joseph Smith

text:
Kesäkuun 7. 1844 toisinajattelijat julkaisivat ensimmäisen ja viimeisen numeron Nauvoo Expositor -lehdestä vaatien uudistuksia kirkkoon.
Lehti pilkkasi moniavioisuutta ja Smithin uusia oppeja monijumalaisuudesta, vihjaili Smithin kuninkuudesta ja teokraattisista suunnitelmista luvaten tarjota todisteita syytöksille seuraavissa numeroissa.
Peläten lehden lietsovan maakunnan vihaan mormoneja kohtaan Nauvoon kaupunginvaltuusto julisti Exposotorin julkiseksi häiriköksi ja käski Nauvoon Legioonan tuhoamaan painon.
Historioitsija Richard Bushmanin sanoin, Smith "ei kyennyt näkemään, kuinka lehden tukahduttaminen huomattavan paljon todennäköisemmin nostaisi väkijoukkojen vihan kuin sen herjaukset. Tämä oli kohtalokas erehdys."


title: Joseph Smith

text:
Lehden tuhoaminen provosoi Thomas C. Sharpin, Warsaw Signal -lehden päätoimittajan, julkaisemaan voimakkaan huudon aseisiin.
Peläten kapinaa, Smith mobilisoi Nauvoon legioonan kesäkuun 18. ja julisti alueelle sotatilan. Carthage vastasi mobilisoimalla oman pienen suojeluskuntaosastonsa ja Illinoisin kuvernööri Thomas Ford uhkasi kutsua palvelukseen suuremman armeijan, jollei Smith ja Nauvoo antautuisi.
Smith aluksi pakeni Mississippi joen yli, mutta palasi pian ja antautui Fordille.
Kesäkuun 23. Smith ja hänen veljensä Hyrum vietiin Carthageen oikeudenistuntoa varten syytettynä mellakkaan kiihottamisesta.
Kun Smithit oli saatu pidätettyä, syytteet korotettiin maanpetokseksi Illinoisin osavaltiota vastaan.


title: Joseph Smith

text:
Kesäkuun 27. 1844 aseistautunut ja vihainen väkijoukko, joka oli maalannut kasvonsa mustiksi, hyökkäsi Carthagen vankilaan, jossa Smithejä pidettiin.
Hyrum, joka yritti pidätellä ovea, kuoli välittömästä kasvoihin osuneeseen luotiin.
Joseph ampui vankilaan salakuljetetulla pepper-box-pistoolillaan kolme laukausta porraskäytävään ennen kuin syöksyi kohti ikkunaa paetakseen huutaen "Oi Herra, Jumalani!" ja kuoli pian maahan putoamisensa jälkeen saatuaan useita osumia luodeista.
Smith haudattiin Nauvoon.
Viittä miestä syytettiin myöhemmin hänen murhastaan, mutta heidät kaikki vapautettiin syytteistä.


title: Joseph Smith

text: Richard Bushmanin mukaan Smithin elämää hallitsi "hänen aistimuksensa ilmoitusten johdatuksesta."


title: Joseph Smith

text: Nuorena Smith tunnettiin poikana, jolla oli "lahja" kivestä näkemiseen. "Profeetallisen äänensä" hän löysi 1828. Smithin ensimmäinen kirjattu ilmoitus oli Martin Harrisin toruminen tämän hukattua ensimmäiset 116 sivua Mormonin kirjan käännöstyöstä. Ilmoitus nuhteli Harrisia siitä, kuinka tämä "pelkäsi enemmän miestä kuin Jumalaa". Puhujana Smith ei ollut ilmoituksellinen. Myöhemmät ilmoitukset noudattelivat samaa tyyliä, "määräileviä muttei koskaan väittelynhaluisia," vetoamatta järkeen tai pyhiin kirjoituksiin. Tyypillinen ilmoitus alkoi sanoilla "Kuulkaa Oi inhmiset, jotka tunnustatte nimeäni, sanoo Herra teidän Jumalanne."


title: Joseph Smith

text: Mormonin kirjaa pidetään pisimpänä ja monimutkaisimpana Smithin ilmoituksena. Mormonin kirja on koottu useammasta pienemmästä kirjasta, jotka on nimetty kertojansa tai kirjassa nimetyn johtajan mukaan. Se kertoo tarinaa uskonnollisen sivilisaation noususta ja tuhosta alkaen noin 600 eaa. ja päättyen vuoteen 421 jaa.


title: Joseph Smith

text: Varhaiset mormonit uskoivat kirjan kertovan Amerikan alkuperäisasukkaiden historian. Smithin seuraajat näkevät kirjan Raamatun laajennuksena, ikään kuin mammuttimaisena apokryfikirjana, kun taas jotkut akateemikot pitävät sitä Smithin vastineena hänen elinaikansa avoimiin kysymyksiin Amerikan kulttuurista ja ympäristöstä sekä kohdin jopa omaelämäkerrallisena tarinana. Kriitikot teorisoivat Smithin keksineen tarinan itse käyttäen hyväksi saatavilla olleita tiedonmurusia ja kutsuvat kirjaa fiktioksi. Kirja on kuitenkin kristillisten teemojen kyllästämä ja esimerkiksi nefiläiset profeetat opettavat Kristuksen tulemisesta kertoen tähdestä, joka tulee ilmestymään hänen syntymänsä merkiksi. Kuoleman ja ylösnousemuksen jälkeen Kristus ilmestyy uuteen maailmaan, toistaa vuorisaarnan, siunaa lapsia sekä nimeää kaksitoista opetuslasta. Kirja päättyy Moroni kehotukseen "Tulkaa Kristuksen tykö."


title: Joseph Smith

text: Smith ei itse kertonut, kuinka hän käänsi kirjan, antaen ymmärtää, kuinka hän siirtokirjoitti tekstin. Ainakin jossain kohdin hän sanoo käyttäneensä urimia ja tummimia, kahta levyjen kanssa haudattua näkykiveä.


title: Joseph Smith

text: Mormonin kirja houkutteli kirkkoon monia jäseniä, mutta kuten Fawn Brodie toteaa, "Kirja elää tänään profeetan, eikä hän kirjan, ansiosta." Smith omaksui profeetan, näkijän ja Kristuksen apostolin roolin sekä jo aikaisin 1831 esitteli itsensä sanoin "Joseph, profeetta." Joseph Smithin kielenkäyttö ja ilmoitusten auktoriteetti vetosi käännynnäisiin, ja ilmoitukset annettiin Vanhan Testamentin profeettojen itseluottamuksella.


title: Joseph Smith

text: Kesäkuussa 1830 Smith sai "Mooseksen ilmoituksen", jossa Mooses näki "maailman ja sen tarkoituksen" ja kysyi Jumalalta luomisen tarkoituksesta, ihmisen kohtalosta sekä ihmisen suhteesta Jumalaan. Ilmoitus käynnisti Raamatun uudelleen kirjoituksen, jonka parissa Smith työskenteli hajanaisesti vuoteen 1833 asti ja joka pysyi julkaisemattomana hänen kuolemaansa asti. Toisin kuin perinteiset raamatunkäännökset, Smith lisäsi versioonsa pitkiä katkelmia "inspiraationsa mukaan." Smith uskoi alkuperäisen tekstin korruptoituneen ja pirstoutuneen aikojen saatossa ja pyrki vahvistamaan raamatullista auktoriteettiä palauttamalla sen alkuperäiseen muotoonsa. Vaikka monet muutokset keskittyivät poistamaan ristiriitaisuuksia tai selkeyttämään tekstiä, toiset muutokset lisäsivät suuria "kadonneita" tekstin osia. Esimerkiksi Smith lähes kolminkertaisti ensimmäisen Mooseksen kirjan viiden ensimmäisen luvun pituuden, ja jota hän kutsui Mooseksen kirjaksi.


title: Joseph Smith

text: Mooseksen kirja alkaa Mooseksen "kosmisella kyselyllä" oppien, kuinka Jumala loi maan ja taivaan tuodakseen ihmiset ikuiseen elämään. Kirja kuvailee myös laajennetun version luomiskertomuksesta ja laajentaa merkittävästä Eenokin tarinaa. Kirja käsittelee sekä myös valmistelee ja ennakoi Kristusta, käytännössä siis kristillistää Vanhaa Testamenttia.


title: Joseph Smith

text: Vuonna 1835 Smith kehotti joukkoa Kirtlandin mormoneja hankkimaan muutamia egyptiläisiä papyruksia kiertelevästä näyttelystä. Seuraavien vuosien aikana Smiht työskenteli jaksoittaisesti tuottaen niistä käännöksen, joka tunnetaan Abrahamin kirjana. Abrahamin kirja kertoo Abrahamislaisen valtion perustamisesta, astronomiasta, kosmologiasta, sukujuurista ja pappeudesta sekä kuvasi vielä yhden version luomiskertomuksesta.


title: Joseph Smith

text: Parley Pratt aikoinaan kuvasi, kuinka Joseph Smith antoi ilmoituksia. "Jokainen lause puhuttiin verkkaisesti ja selkeästi, tauotettuna siten, että sen pystyi kirjoittamaan kuka tahansa tavallinen kirjuri kynää nostamatta. Tällä tavalla kaikki hänen ilmoituksensa saneltiin ja kirjoitettiin. Koskaan ei ollut empimistä, tarkistamista tai takasin lukua aiheen ylläpitämiseksi eikä kommunikoinnissa koskaan käytetty monia versioita, uudelleen järjestämisiä tai korjauksia. Siten kuin hän ne saneli, niin ne olivat, silloin kun minä asiaa olin todistamassa." Ilmoitukset kopioitiin välittömästi ja kierrätettiin kirkon jäsenille. Smithin ilmoitukset usein tulivat vastauksena suoriin kysymyksiin jostain asiasta. Hän kuvasi ilmoitusmenettelyn tulevan "puhtaan älykkyyden" virtana häneen. "Se voi antaa äkkinäisiä älynväläyksiä," hän sanoi "niin, että saatoit havaita niiden täyttyvän saman päivän aikana tai hyvin pian; siten asiat, jotka Jumalan Henki nostaa mieleesi, toteutuvat." Smith ei kuitenkaan koskaan pitänyt sanamuotoja erehtymättöminä. Ilmoitukset eivät olleet Jumalan sanelemia vaan "yskitty kielellä, joka oli käyttökelpoinen Josephin aikaan." 1833 Smith muokkasi ja laajensi monia aiempia ilmoituksiaan julkaisten ne "Käskyjen kirjassa" (Book of Commandments), joka loi perustan myöhemmälle "Oppi ja Liitot" -kirjalle.


title: Joseph Smith

text: Smith antoi varsin monimuotoisia ilmoituksia. Jotkin olivat maallisia, toisten ollessa hengellisiä ja opillisia; toiset oli tarkoitettu jollekulle tietylle henkilölle ja jotkut koko kirkolle. Huomattavia ilmoituksia ovat 1831 annettu laiksi kutsuttu ilmoitus, joka sisälsi ohjeita lähetystyölle, säännöt Zionin järjestämiseksi, kymmenen käskyä, määräyksen pitää huolta köyhistä ja raamit pyhityksen laille. 1832 näyksi kutsuttu ilmoitus toi mukanaan perusperiaatteet synnistä ja sovituksesta, opin kuoleman jälkeisesti elämästä sekä teeman korotuksesta ja taivaan kolmesta kirkkausasteesta. "Pappeudesta" ilmoitus vuonna 1832 oli ensimmäinen, joka selitti pappeutta. Kolme kuukautta myöhemmin Smith antoi pitkähkön ilmoituksen, "Oliivin lehti", jossa oli teemoja kosmologiasta ja eskatologiasta sekä joka puhui valosta, totuudesta, älystä ja pyhittämisestä. Samaan aiheeseen liittyy myös 1833 annettu ilmoitus, joka asetti Kristuksen pelastuksen ytimeen. Toinen 1833 annettu "Viisauden sanaksi" kutsuttu ilmoitus ei ollut muotoilultaan käsky vaan suositus. Tullen voimakkaan raittiusliikehdinnän aikaan se ohjeisti kasvisruokavalioon, säästeliääseen lihan syömiseen ja suositteli mormonien välttävän väkeviä alkoholijuomia, tupakkaa sekä kuumia juomia (jonka myöhemmin tulkittiin tarkoittava kahvia ja teetä). Smith ja muut mormonit eivät tiukasti seuranneet näitä ohjeita, vaikkakin myöhemmät sukupolvet tekivät siitä kuuliaisuuden mittatikun. 1835 Smith antoi "suuren ilmoituksen", joka organisoi pappeuden koorumeihin ja neuvostoihin, mistä tulikin selkeä pohja kirkon organisaatiorakenteeksi. Smithin viimeinen ilmoitus "Uusi ja ikuinen liitto" kirjattiin 1843 ja se käsitteli perheteologiaa, oppia sinetöinneistä sekä moniavioisuudesta.


title: Joseph Smith

text: Ennen vuotta 1832 Smithin ilmoitukset valtaosin käsittelivät kirkon perustamista, pyhien kokoamista Zioniin, kun taas myöhemmät pappeutta, endowmenttia ja korotusta. Ilmoitustiheys pieneni Kirtlandissa syksyllä 1833 ja jälleen Kirtlandin temppelin vihkimisen jälkeen Smithin tukeutuessa voimakkaammin omiin opetuksiinsa. Smith hylkäsi hiljalleen kirjalliset ilmoitukset, jotka alkoivat sanoilla "Näin sanoo Herra," ja opetti enemmän saarnoissaan, keskusteluissa ja kirjeissä. Esimerkiksi opit kasteesta kuolleiden puolesta ja Jumalan luonteesta nousivat esiin saarnoissa, sekä yksi Smithin kuuluisimmista kannanotoista "ei ole materiatonta materiaa" kirjattiin vapaamuotoisesta keskustelussa erään metodistisaarnamiehen kanssa.


title: Joseph Smith

text: Kirjoja, joita MAP-kirkko pitää pyhänä kirjoituksena Raamatun lisäksi ja jotka ovat tulleet Joseph Smithin kautta ovat:Joseph Smith oli jossain määrin ristiriitainen henkilö. Hän kertoi vuonna 1832 saaneensa vuoden 1820 tienoilla noin 14-vuotiaana näyssä ilmoituksen, että kaikki kirkot olivat väärässä ja ettei hänen tullut liittyä mihinkään niistä. Kuitenkin Smith oli liittynyt Harmonyn metodistiseurakunnan opetusluokkaan v. 1828, mutta joutui pian eroamaan, koska häntä syytettiin taikuuden harjoittajaksi. Myöhemmin Smith liittyi vapaamuurareihin tai ainakin oli heidän kanssaan tiiviissä vuorovaikutuksessa, kunnes hänet erotettiin uskonnollisten väitteidensä takia.


title: Joseph Smith

text: Smith joutui elämänsä aikana toistuvasti kahnauksiin etenkin mormonikirkon ulkopuolisten ihmisten kanssa. Usean kerran Smith oli myös virallisesti kuulusteltavana – useiden muiden mormonikirkon johtohenkilöiden kanssa – joutumatta kuitenkaan oikeudessa tuomituksi todisteiden puutteen tai virheellisyyden takia tai koska onnistui pakenemaan osavaltiosta.


title: Joseph Smith

text: Monet mormonikirkon johtohenkilöt, mm. kultalevyjen kolme todistajaa, riitaantuivat Smithin kanssa ja erosivat tai erotettiin kirkosta. Smithin puheet kultalevyistä ovat myös joutuneet epäilyn alle, koska vaikka kolme todistajaa eivät koskaan peruneet todistustaan, he kertoivat kysymyksessä olleen näyn. Joidenkin tietojen mukaan Mormonin kirjan alussa olevista silminnäkijöistä peräti kahdeksan perui todistuksensa.


title: Joseph Smith

text: Joseph Smith ja mormonikirkon johtajat harjoittivat 1842 kirjattuun Smithin ilmoitukseen perustuen moniavioisuutta, vaikka kiistivät sen julkisuudessa, kunnes kirkko julkisti moniavioisuuden 1952.


title: Joseph Smith

text:
Joseph Smith kertoi kääntäneensä Egyptistä löytyneistä papuryksista "Kallisarvoisen helmen" sisältämän Aabrahamin kirjan.
Egyptologien mukaan Aabrahamin kirjan pohjana olleet papyrykset ovat todellisuudessa osa egyptiläistä kuolleiden kirjaa ja käännöstyö muinaisegyptistä sekä kuvien tulkinta on suoritettu väärin.


title: Mandariini

text: Mandariini ("Citrus reticulata") on pieni sitruspuiden ("Citrus") sukuun kuuluva puu ja sen samanniminen hedelmä. Se on lähtöisin Kiinasta, mutta sitä viljellään nykyään eri puolilla maapalloa.


title: Mandariini

text: Mandariini on ainavihanta puu, eli sillä on vihreitä lehtiä ympäri vuoden. Se kasvaa noin 4,5 m korkeaksi ja 3 m leveäksi. Kukat ovat kaksineuvoisia. Mandariinin hedelmä muistuttaa appelsiinia mutta on pienempi, miedomman makuinen ja helpompi kuoria kuin appelsiini. Tavallisesti mandariinit syödään kuorittuina, ja niitä voidaan käyttää myös leivonnaisissa ja jälkiruoissa.


title: Mandariini

text: Mandariinista on risteytetty runsaasti erilaisia lajikkeita, joita jaotellaan lajikeryhmiin. Näitä ovat lähes siemenettömät tangeriinit, klementiinit ja satsumat. Arkikielessä mandariini on yleinen nimitys kaikille pikkusitrushedelmille.Mandariinien ja appelsiinien risteymiä ovat esimerkiksi lajikkeet 'Temple' ja 'Topaz'.


title: Mišna

text: Mišna (hepreaa, ) on Talmudin osa. Talmud on juutalainen Tooran ja Vanhan testamentin profeettojen selitysteos. Mišnan sisältö päätettiin lopullisesti noin 190 jaa. Mišna on kirjoitettu hepreaksi.


title: Mišna

text: Mišna jakautuu kuuteen osaan (, yks. "sedar", mon. "sedarim", suom. järjestykset). Jokainen osa jakautuu yhteen tai useampaan traktaattiin (). Mišnassa on 63 traktaattia. Vaikka jokainen osa näyttääkin käsittelevän tiettyä aihetta, niissä kuitenkin väitellään asioista verraten vapaasti ja näin yhdessä traktaatissa voidaan käsitellä useampiakin kysymyksiä.


title: Mišna

text: Mišna jakautuu seuraavasti:


title: Mišna

text:
Zera'im (Siemenet), käsittelee maanviljelyä koskevia lakeja
Mo'ed (Juhla), käsittelee sapattia ja juhlia
Našim (Naiset), käsittelee avioliittoa ja -eroa sekä sopimuksia
Nezikin (Vahingot), käsittelee vahingonkorvausta ja muita talouslakeja
Avot (tunnetaan myös nimellä "Pirkei Avot", Isien Opetukset)
Kodashim (Pyhät Asiat), käsittelee uhreja ja Temppeliä
Taharot (Puhtaus), käsittelee rituaalisen puhtauden ja epäpuhtauden lakeja


title: Mišna

text: Talmudia selittää Gemara, jonka sisältö päätettiin lopullisesti noin 500 jaa.. Se sisältää Mišnan kriittisiä kommentteja ja on kirjoitettu arameaksi.


title: Pyhä Raamattu

text: Pyhä Raamattu, yleisesti myös Raamattu sekä evankelis-luterilaisen kirkon käyttämissä yhteyksissä myös vanha kirkkoraamattu on Raamatun suomennos, joka otettiin käyttöön kokonaisuudessaan vuonna 1938. Tämä raamatunkäännös on käytössä paikoittain nykyäänkin ja se on tekijänoikeuksista vapautettu teos.


title: Pyhä Raamattu

text: Kirkkohistorian professori Simo Heinisen mukaan Mikael Agricolan käännöstyön jälki näkyi vielä vuoden 1938 Raamatussa. Rovasti ja kirjailija Risto Santala kirjoittaa vuoden 1938 käännöksestä: ”Edellisen Kirkkoraamattumme kielellinen ja merkitysopillinen taso ovat olleet niin kovaa luokkaa, että sitä voitaneen pitää yhtenä maailman parhaista käännöksistä.”


title: Pyhä Raamattu

text: Käännöksen tekeminen kesti 80 vuotta ja sen aikana myös osa käännökseen kohdistuneista vaatimuksista ja tavoitteista muuttui. Käännöskomitea asetettiin Keisarillisen Suomen senaatin(johdossa Aleksanteri II ja Johan Mauritz Nordenstam) päätöksellä 11. huhtikuuta 1861. Siihen kuului arvovaltaisia jäseniä, kuten professori A. W. Ingman. Komitean puheenjohtaja oli professori Gabriel Geitlin. Tarkoituksena oli, Ingmanin aikaisempaa, "Koetusraamattu 1859" käännöstä apuna käyttäen tehdä tarvittavat korjaukset ja muutokset Raamatun alkutekstin pohjalta. Komitean saamat ohjeet olivat kuitenkin epämääräiset sekä työtavoista oltiin erimielisiä. Vanhan testamentin käännösehdotus valmistui, mutta ei saanut kirkolliskokouksen hyväksyntää. Komitea hajaantui vuonna 1886, kun kirkolliskokous hylkäsi ehdotuksen.


title: Pyhä Raamattu

text: Kirkolliskokous asetti samana vuonna uuden raamatunkäännöskomitean, joka keskittyi lähinnä Uuden testamentin kääntämiseen. Tärkeät välityöt olivat vuoden 1906 evankeliumisuomennos sekä vuoden 1913 Uuden testamentin väliaikainen suomennos. Käännöksen pohjana käytettiin kreikankielistä alkutekstiä. Lopullisen ehdotuksen laati vuosina 1920–1930 neljän hengen komitea: A. F. Puukko, Aug. F. Peltonen, Juho Mannermaa ja Otto Manninen. Tarkoituksena oli saada raamatunkäännöstyö lopulta valmiiksi. Tärkeänä pidettiin vanhan Raamatussa käytetyn kielen suurempaa huomioon ottamista ja kieliasun yhtenäistämistä. Monista raamattukieltä kahlinneista vieraista piirteistä päästiin lopulta eroon. Pohjateksteinä olivat sekä Vanhan että Uuden testamentin osalta tieteellisesti toimitetut laitokset. Tunnettua kuitenkin on, että komitean työn kantavana periaatteena oli:


title: Pyhä Raamattu

text: Se hyväksyttiin virallisesti Suomen evankelis-luterilaisen kirkon raamatunkäännökseksi XI yleisessä kirkolliskokouksessa vuonna 1933 (Vanha testamentti) ja XII yleisessä kirkolliskokouksessa vuonna 1938 (Uusi testamentti). Käännös korvasi vuodelta 1776 peräisin olleen suomennoksen luterilaisessa kirkossa. Uusi kirkkoraamattu korvasi luterilaisessa kirkossa vanhan käännöksen virallisessa käytössä vuonna 1992 eli se ehti toimia tuoreimpana käännöksenä 54 vuotta.


title: Pyhä Raamattu

text: Ristin Voitto -lehden tekemän tutkimuksen mukaan suurin osa Suomen helluntaiherätyksen työntekijöistä käyttää vuoden 1938 käännöstä eniten henkilökohtaisessa raamatuntutkistelussa, opetuksessa tai evankelioinnissa. Se on säilyttänyt ykkösaseman kaikissa tutkimuksen osa-alueissa. Mielipiteensä antoi 490 vastaajaa. Helluntailaiset eivät tutkimuksen perusteella ole innostuneet käännöskäytön yhdenmukaistamisesta herätysliiketasolla.


title: Pyhä Raamattu

text: Pyhä Raamattu verkossa


title: Pyhä Raamattu

text: Raamatun vuoden 1933/1938 suomennos ääneen luettuna


title: Pyhä Raamattu

text: Raamattuun perustuva taide


title: Uusi kirkkoraamattu

text: Uusi kirkkoraamattu tarkoittaa Raamatun suomennosta, joka hyväksyttiin virallisesti Suomen evankelis-luterilaisen kirkon raamatunkäännökseksi kirkolliskokouksessa vuonna 1992. Se korvasi aiemman vuosien 1933/38 käännöksen, jota alettiin siitä lähtien kutsua Vanhaksi kirkkoraamatuksi luterilaisessa kirkossa.


title: Uusi kirkkoraamattu

text: Uuden käännöksen katsottiin olevan tarpeellinen koska:


title: Uusi kirkkoraamattu

text:
Raamatunkäännöskomitea uutta kirkkoraamattua varten asetettiin vuonna 1973.
Suomen evankelis-luterilaisen kirkon kirkolliskokoukselle jätettiin 1968 aloite uuden virallisen raamatunsuomennoksen valmistamiseksi. Aloitteen perusteluissa todettiin, että vuosina 1933 ja 1938 käyttöön otettu Raamattu oli suomen kielen ja raamatuntutkimuksen näkökulmasta vanhentunut ja että varsinkin nuoriso tunsi sen sanamuodot vanhahtaviksi ja vieraannuttaviksi.
Aloitteen johdosta kirkolliskokous asetti kymmenjäsenisen raamatunkäännöskomitean. Komitean ensimmäinen kokoonpano käsitti Vanhan testamentin ja seemiläisen filologian edustajina professorit Jussi Aron ja Ilmari Soisalon-Soinisen sekä piispa Aarre Lauhan, Uuden testamentin ja kreikkalaisen filologian edustajina professori Aimo T. Nikolaisen, apul.prof. Esko Haavan, professori Heikki Koskenniemen sekä vt. prof. Jukka Thurénin, kirkon opin edustajana apul.prof. Kalevi Toiviaisen sekä suomen kielen ja tyylin edustajina professori Osmo Ikolan ja kirjailija Lassi Nummen. Koko käännöstyön ajan puheenjohtajana työskenteli piispa Nikolainen. Kohta työnsä alkuvaiheessa komitea pyysi Suomen ei-luterilaisia kirkkoja ja yhteisöjä nimeämään edustajansa. Tämän johdosta Suomen ortodoksinen kirkko ja Suomen vapaakristillinen neuvosto valitsivat komiteaan kumpikin yhden jäsenen. Katolinen kirkko työskenteli mukana vuonna 1977 asetetussa palauteryhmässä.


title: Uusi kirkkoraamattu

text: Uusi kirkkoraamattu hyväksyttiin viralliseen käyttöön tammikuussa 1992.


title: Uusi kirkkoraamattu

text:
Uuden kirkkoraamatun kielelliseksi tavoitteeksi määritettiin ”selkeä, luonteva ja nykyaikainen suomen yleiskieli”. Käännöksen tuli olla alkutekstin sisältöä ja tyyliä noudattava nykykielinen käännös. Käännöksen keskeistä ominaisuutta on kuvattu termeillä dynaaminen ekvivalenssi eli dynaaminen vastaavuus. Se tarkoittaa merkityksen ensisijaisuutta tekstin ilmaisutapaan nähden. Uuden suomennoksen myötä
on ollut tarkoitus siirtyä alkutekstisidonnaisesta lukijapainotteiseen tekstiin. Raamatun nimistön oikeinkirjoituksessa ja taivutuksessa komitea teki yhteistyötä Kotimaisten kielten tutkimuskeskuksen nimitoimiston kanssa.


title: Uusi kirkkoraamattu

text: Dynaamisen vastaavuuden periaate käännöksessä tarkoittaa, että alkukielen mukaisia sanoja ei ole pyritty kääntämään sanatarkasti, vaan että yksittäisiä sanoja tärkeämpää on sujuva ja ymmärrettävä suomen kieli, joka tuo esille tekstin sisällön. Lisäksi on pyritty välttämään tarpeetonta alkukielen rakenteiden toistoa. Esimerkiksi vanhoissa käännöksissä monet jakeet alkoivat sanalla "ja", mutta vuoden 1992 uudessa käännöksessä tätä on vältetty. Koska kielen kehitys on muuttanut useiden perinteisesti käytettyjen sanojen merkitystä, "raamattusuomi" on pyritty korvaamaan tavallisella yleiskielellä. Teologisena perusteluna tälle on toiminut pyrkimys poistaa monilta tekstin sanoilta niihin kertynyt vieras aines. Monet vanhemmissa käännöksissä käytetyt sanat, jotka 1500- ja 1600-luvuilla olivat yleiskieltä ja sisälsivät tavanomaisen merkityksen, ovat muuttuneet sittemmin uskonnollisiksi ja vaihtaneet merkitystä. Kun vielä vuosien 1933/38 käännöksessäkin nämä on enimmäkseen säilytetty, on tekstien merkitys hämärtänyt. Uudessa kirkkoraamatussa osa näistä sanoista on muutettu nykyaikaisempaan muotoon.


title: Uusi kirkkoraamattu

text: Ilmauksen "olla Kristuksessa" käyttöä vähennettiin. Se jätettiin pois yli puolesta niistä kohdista, joissa se on Vanhassa kirkkoraamatussa.


title: Uusi kirkkoraamattu

text: Uudessa kirkkoraamatussa käytetään väliotsikoita, joista useimmat eivät ole luvun alussa, ei lukujen otsikkotiivistelmiä, jollaisia käytetään useimmissa Vanhan kirkkoraamatun painoksissa. Typografisesti uusi kirkkoraamattu erosi vanhasta myös muun muassa siinä, että proosatekstit oli ladottu useimmissa laitoksissa jatkuvaksi tekstiksi. Vain runotekstit kirjoitettiin jakeittain. Raamattuja painavat kustantamot ovat kuitenkin julkaisseet myöhemminkin paljon jakeittaisia laitoksia. Menettelyä on perusteltu sillä, että lukijakunta on halunnut tekstin vanhan muotoisena. Käytänne erottaa jokainen jae omaksi kappaleekseen sai alkunsa vuoden 1685 Raamatusta. Ruotsissa näin meneteltiin ensi kerran vuonna 1703 painetussa Kaarle XII:n Raamatussa.


title: Uusi kirkkoraamattu

text: Myös vierasperäisten nimien oikeinkirjoitusta on tarkistettu.


title: Uusi kirkkoraamattu

text:
Seuraavassa on esimerkki sekä vanhan että uuden testamentin käännösten eroista kirkkoraamatuissa:
Luukkaan evankeliumissa (13:24) Jeesus sanoo komitean näytekäännöksessä: ”Ponnistelkaa päästäksenne sisään ahtaasta ovesta.” Kreikan teonsana on agon-sanan johdos ja merkitsee ponnistelemista, kamppailemista. Lopullisessa suomennoksessa Jeesus sanoo: ”Kilvoitelkaa päästäksenne sisään ahtaasta ovesta.” Arvostelijoiden mielestä perinteisen uskonnollisen teonsanan säilyttäminen pilasi havainnollinen kielikuva. Arvostelun mukaan suomalaisissa käännöksissä on usein takerrettu pitkään käytettyyn käännökseen.


title: Uusi kirkkoraamattu

text: Uudessa kirkkoraamatussa on kahdessa kohdassa käännetty kreikan sana "ekklesia" ("(väen)kokous", "seurakunta") sanalla "kirkko", kun vuoden 1938 käännöksessä tätä sanaa ei käytetty.


title: Uusi kirkkoraamattu

text: Monet konservatiiviset piirit syyttävät uutta käännöstä liberaaliteologisista tulkinnoista. Heidän mukaansa uudessa käännöksessä on haluttu romuttaa Raamatun asemaa Jumalan sanelemana ilmoituksena. Tällaiset tahot käyttävät yleensä vanhempia käännöksiä. Vanhoillislestadiolaiset käyttävät vuoden 1776 käännöstä seuroissa, mutta sallivat myös uudempien kirkkoraamattujen käytön. Tätä raamatunkäännöstä käytetään myös esikoislestadiolaisuudessa ja rukoilevaisuudessa, sillä sen katsotaan erityisen hyvin tuovan esille näiden suuntauksien uskonkäsityksen. Vuoden 1933/38 käännöstä käyttävät erityisesti vapaiden suuntien (esimerkiksi helluntaiherätys) sekä viidennen herätysliikkeen kannattajat.


title: Biblia

text: Biblia ("Biblia: Se on: Coco Pyhä Ramattu Suomexi") oli ensimmäinen kokonainen Raamatun suomennos, joka valmistui vuonna 1642. Siitä tehtiin uudet kieleltään ajanmukaistetut versiot vuosina 1683–1685 ja 1776. Pienempiä kielellisiä korjauksia tehtiin vielä 1800-luvulla. Nykyään Biblialla tarkoitetaan usein juuri uusinta versiota, joka hyväksyttiin virallisesti Suomen evankelis-luterilaisen kirkon raamatunkäännökseksi vuonna 1776. Sen korvasi uudempi käännös, jota nykyisin kutsutaan Pyhäksi Raamatuksi, vuosina 1933–1938.


title: Biblia

text: Useissa Biblian laitoksissa ovat mukana myös Vanhan testamentin apokryfiset kirjat toisin kuin yleensä uudemmissa käännöksissä suurikokoisia perheraamattuja lukuun ottamatta.


title: Biblia

text: Kaarle-herttua oli asettanut 1602 piispa Sorolaisen johtaman komitean kääntämään Raamatun suomeksi. Kun kuitenkin komitean keskeinen jäsen, Turun koulun rehtori Marcus Henrici Helsingius kuoli jo 1609 ja kun yleinen poliittinen ilmapiiri ajoi piispa Sorolaisen vaikeuksiin, jäi työ keskeneräiseksi.


title: Biblia

text: Piispa Isaacus Rothovius jakoi heti Turkuun tultuaan Raamatun kirjoja eri papeille käännettäväksi. Käännöstyön kiirehtiminen on ymmärrettävää, sillä toisaalta oli saatava Jumalan Sana kansankielellä luettavaksi ja toisaalta Kustaa II Adolfin ruotsinkielinen kirkkoraamattu oli ilmestynyt 1618. Piispa saattoi ilmoittaa kuninkaalle 1630, että ensimmäinen suomenkielinen kokoraamattu oli valmis ja odotti painatustaan.


title: Biblia

text: Painotyö lykkääntyi ilmeisesti Saksan sodan vuoksi, eikä käännöksen laatuunkaan oltu täysin tyytyväisiä. Nimenomaisesti Rothoviuksen ansiosta hanke ei päässyt unohduksiin ja vuoden 1636 valtiopäivillä asia oli uudelleen esillä. Samoin 1638, jolloin piispa uudisti pyyntönsä ja hallitus asetti suomennoskomitean, puheenjohtajana Turun kirkkoherra Eskil Petraeus. Muut jäsenet olivat Piikkiön kirkkoherra Gregorius Favorinus, Maskun rovasti Henrik Hoffman sekä Turun Akatemian pyhien kielten professori Martinus Stodius. Komitean saamissa ohjeissa vaadittiin paitsi puhdasta suomea, “jota kaikkialla Suomessa pystytään hyvin ymmärtämään”, myös nimenomaan alkukielen mukaista käännöstä, jonka kuitenkin tuli vastata Lutherin tekemän käännöksen tulkintoja. Komitean työ ilmeisesti pohjasi suurelta osalta aiempaan käännökseen, sillä jo syksyllä 1640 tukholmalainen kirjanpainaja Henrik Keyser aloitti painatuksen. Kokoraamattu valmistui 1642 ja käännöstyön tehneille neljälle kirkonmiehelle annettiin palkaksi koko manttaalin talo elinikäiseksi läänitykseksi ja yhdet kirkonkymmenykset.


title: Biblia

text: Raamattua painettiin 1200 kappaletta, joista 750 tuli Suomeen. Kun komea-asuinen kirja oli valmis, tajuttiin Suomessa tapahtuman merkitys ja tämän johdosta 31. heinäkuuta 1642 jokaisessa kirkossa pidettiin kiitosjumalanpalvelus. Piispa Rothovius velvoitti papistoa hankkimaan Raamatun jokaiselle suomenkieliselle seurakunnalle kymmenen riikintaalerin sakon uhalla.


title: Biblia

text: Biblia on edelleen käytössä joillain konservatiivisilla herätysliikkeillä, kuten vanhoillislestadiolaisilla, esikoislestadiolaisilla ja rukoilevaisilla, koska heidän mielestään Raamatun alkuperäinen sanoma välittyy siitä paremmin kuin uudemmista käännöksistä. Vanhoillislestadiolaiset eivät hyväksyneet 1930-luvulla ilmestyneitä käännöksiä käytettäväksi omissa tilaisuuksissaan, mutta he ovat kuitenkin hyväksyneet uusimman käännöksen (1992), jonka valmistelussa oli mukana srk-lainen runoilija-pappi, ja käyttävät myös sitä.


title: Mormonin kirja

text: Mormonin kirja on yksi Myöhempien Aikojen Pyhien Jeesuksen Kristuksen kirkon (MAP-kirkko), mormonien, neljästä pyhästä kirjasta. Se julkaistiin ensimmäistä kertaa 26. maaliskuuta 1830 Palmyrassa, New Yorkissa 5 000 kappaleen painoksena. Sen on kirjoittanut/kääntänyt MAP-kirkon perustaja Joseph Smith nuorempi.


title: Mormonin kirja

text: MAP-kirkon keskeisiä oppeja on usko Mormonin kirjaan pyhänä kirjoituksena Raamatun ohella. MAP-kirkko opettaa, että Mormonin kirja kuvaa Amerikan mantereen todellisia historiallisia tapahtumia vuoteen 421 asti. Kirjan kuvaamista tapahtumista ei ole tieteellistä näyttöä.


title: Mormonin kirja

text: Kirjaa painetaan viisi miljoonaa kappaletta vuodessa ja koko kirja tai osia siitä on saatavissa 106 kielellä. Ensimmäinen suomenkielinen painos painettiin 1954 Tilgmannin kirjapainossa Helsingissä.


title: Mormonin kirja

text: MAP-kirkon opin mukaan Joseph Smith alkoi saada 1820-luvulla ilmestyksiä, jotka johtivat hänet perustamaan kirkon 1830. Ensimmäinen näky tapahtui vuoden 1820 tienoilla, jossa Smith kertoo isän Jumalan ja Jeesuksen Kristuksen ilmestyneen hänelle metsässä lähellä heidän maatilaansa. Smith kertoo seuraavien ilmestysten tapahtuneen Manchesterissa, New Yorkin osavaltiossa vuonna 1823, syyskuun 21. päivänä hänen ollessa 17-vuotias. Vuoden 1838 kirjoittamassa historiassaan hän antaa kuvauksen tapahtumasta. Ollessaan antautuneena rukoukseen perheen ahtaassa hirsimökissä, muiden perheenjäsenten jo mentyä nukkumaan, huoneeseen ilmestyi ”persoona, joka seisoi ilmassa, sillä hänen jalkansa eivät koskettaneet lattiaa. Hänellä oli yllään häikäisevän valkoinen väljä viitta ... Hän kutsui minua nimeltä ja sanoi minulle olevansa Jumalan edestä minulle lähetetty sanansaattaja ja että hänen nimensä on Moroni, että Jumalalla oli minulle työ tehtäväksi.”


title: Mormonin kirja

text: Smith kertoo lähteneensä seuraavana päivänä enkelin ohjeiden mukaan läheiselle Kumoran kukkulalle (nimi kukkulalle annettiin vasta levyjen saannin jälkeen eikä sillä välttämättä ole mitään tekemistä kirjassa olevan samannimisen kukkulan kanssa), josta hän sanoi löytäneensä levyt, kivilokerosta. Yöllä ilmestynyt enkeli kielsi häntä ottamasta levyjä haltuunsa, koska ei ollut vielä valmis toteuttamaan Jumalalta saamaansa tehtävää. Seurasi 4 vuoden koeaika, jonka aikana Smith kävi vuosittain kukkulalla saamassa lisää ohjeita enkeliltä. Vihdoin 1827 Smith sai levyt haltuunsa ja hänellä oli ne oletetusti hallussaan noin kaksikymmentä yksi kuukautta (syyskuu 1827 - kesäkuu 1829), jonka jälkeen hän kertoi palauttaneensa ne takaisin enkelille.


title: Mormonin kirja

text: Smith kertoo, että levyjä yritettiin anastaa häneltä. ”Tuskin tuli tunnetuksi, että ne olivat hallussani, kun ne yritettiin saada minulta mitä sitkeimmin ponnistuksin” hän kertoi. Anastajat olivat useasti Smithin aikaisempia kumppaneita, jotka olivat mukana hänen etsiessään piilotettuja aarteita näkijäkiven Urim ja Tumim avulla. Välikohtausten vuoksi, ihmisten yrittäessä löytää ”kultalevyt”, Joseph katsoi parhaaksi muuttaa pois seudulta. Smith ja hänen vaimonsa Emma Hale muuttivat Harmonyyn, Pennsylvaniaan Emman veljen, Jesse Halen, omistamaan taloon runsaan sadan metrin päähän Emman isän, Isaac Halen, kotitalosta joulukuussa 1827.


title: Mormonin kirja

text: Saatuaan kultalevyt ja urimin ja tummimin, mikä oli yksi Smithin väitetyistä apuvälineistä, joilla hän suoritti käännöstyön, Smithin ongelmana oli saada levyt käännetyksi. Emma toimi ajoittain kirjurina, mutta saadakseen perheen välttämättömän toimeentulon käännöstyö eteni satunnaisesti ja hitaasti. Vasta Martin Harrisin, paikallisen maanviljelijän, saavuttua kirjuriksi vuoden 1828 huhtikuussa, Smith sai tilaisuuden kääntää kahden kuukauden ajan yhtäjaksoisesti.


title: Mormonin kirja

text: Käännöstyön alkuvaiheissa Martin Harrisin ja Joseph Smithin välillä oli verho, mutta myöhemmin verho poistettiin. Kääntämisprosessi oli tämän jälkeen avoin, niin että sivusta seuranneet pystyivät seuraamaan sekä Josephia, että kirjuria. Kääntämistä sivusta seuranneiden lausuntojen perusteella voidaan erotella seuraavia asioita:Joseph ei, työn alkuvaiheita lukuun ottamatta, katsonut kultalevyissä olevia merkkejä kääntäessään vaan kultalevyt olivat pöydällä peitettynä, niin ettei kukaan nähnyt niitä (niiden näyttäminen oli kiellettyä).


title: Mormonin kirja

text: Martinin ja Josephin kahden kuukauden työ meni hukkaan kesällä 1828 Martinin vietyä epäilevälle vaimolleen ensimmäiset 116 sivua käännöstyön tekstiä. Teksti katosi ja Joseph ei kääntänyt sitä uudelleen, koska hän sanoi Jumalan niin häntä käskeneen. Kriitikot taas uskovat Smithin huijanneen, sillä jos hän olisi oikeasti kääntänyt tekstiä hän olisi helposti pystynyt tuottamaan tekstin uudestaan. Kirkon jäsenet taas näkevät Jumalan varjeluksen tapahtumissa, sillä levyihin oli Smithin mukaan kaiverrettu toinenkin versio ajanjaksosta johon menetetyt 116 sivua sijoittuivat.


title: Mormonin kirja

text: Käännöstyötä päästiin jatkamaan täysipäiväisesti vasta 1829 huhtikuussa. Oliver Cowderyn, joka oli toiminut opettajana New Yorkin alueella, saavuttua apuun kirjuriksi eli huhtikuun seitsemännen päivän tienoilla, työ eteni nopeasti. Tekstiä valmistui n. 8 sivua päivässä ja jo heinäkuun 1. päivään mennessä koko teksti oli käännetty. Mormonin kirjan alkuperäiskäsikirjoitusten perusteella on voitu päätellä, että suurin osa nykyisestä Mormonin kirjasta käännettiin Oliverin toimiessa kirjurina, koska suurin osa alkuperäiskäsikirjoituksen tekstistä on hänen käsialaansa. Samoin on voitu myös päätellä, että Mormonin kirjan kääntämiseen/kirjoittamiseen kului noin 60 päivää.


title: Mormonin kirja

text: Joseph Smith kertoi näyttäneensä kultalevyt kolmelle erityiselle silminnäkijälle, jotka todistavat nähneensä enkelin, joka näytti heille levyjä. Nämä kolme todistajaa olivat Martin Harris, David Whitmer ja Oliver Cowdery. Kesäkuussa 1829 Oliver Cowdery näki yhdessä Joseph Smithin ja David Whitmerin kanssa näyn, jossa enkeli näytti heille ne kultalevyt, joista Smith oli kääntänyt Mormonin kirjan. Enkeli myös vahvisti Smithin käännöksen aitouden. Vähän myöhemmin myös Martin Harris näki kultalevyt näyssä. Kaikkien kolmen todistajan kohdalla oli siis kyse näystä. Tämän lisäksi kahdeksan silminnäkijää todisti nähneensä kultalevyt ja kosketelleensa niitä. Heidän todistuksensa on jokaisen Mormonin kirjan alkusivuilla. Vaikka useat näistä todistajista lähtivät kirkosta, kukaan heistä ei tiettävästi ikinä kieltänyt todistustaan, vaan kirkosta lähdettyäänkin puhuivat ja todistivat sen puolesta, minkä olivat nähneet. On myös olemassa lausuntoja, joissa Martin Harris sanoo nähneensä Mormonin kirjan levyt "hengellisin" silmin tai näyssä.


title: Mormonin kirja

text: Saatuaan Mormonin kirjan käännöstyön valmiiksi Smith sai Mormonin kirjan tekijänoikeuden haltuunsa 11. kesäkuuta 1829. Samaan aikaan hän neuvotteli Egbert B. Grandinin, palmyralaisen kirjakauppiaan ja paikallisen sanomalehden Wayne Sentinelin kustantajan, kanssa kirjan painamisesta. Grandin ei aluksi ollut halukas yhteistyöhön, sillä hän tiesi, että monet Palmyran asukkaista tulevat boikotoimaan kirjaa. Martin Harris lupautui kiinnittämään maatilansa vakuudeksi, että Mormonin kirjan julkaisemiseen vaadittava 3000 dollarin summa maksettaisiin takaisin Grandinille.


title: Mormonin kirja

text: Vuoden 1829 elokuun puolivälin tienoilla painaja oli valmis aloittamaan latomisen kirjaa varten. Painaminen tapahtui varotoimien varassa. Latominen tapahtui niin, että alkuperäistä käsikirjoitusta ei ollut toimistossa. Sen sijaan Oliver Cowdery kopioi alkuperäiskäsikirjoituksen ja vei kopion painettavaksi niin, että alkuperäinen käsikirjoitus oli turvassa. Käydessään toimistossa Oliverilla tuli olla koko ajan vartija vierellään, suojelemassa käsikirjoitusta. Vartijan tuli myös suojella öin ja päivin käsikirjoitusta. Hetkittäin kuitenkin myös alkuperäistä käsikirjoitusta käytettiin latomisen yhteydessä. John H. Gilbert, joka latoi ensimmäisen painoksen kertoi, että painaminen “alkoi elokuussa 1829 ja valmistui maaliskuussa 1830.” Koko tätä aikaa ei kuitenkaan voitu tehokkaasti käyttää painamiseen, joten todellinen painamisaika oli todennäköisesti noin kolme kuukautta.


title: Mormonin kirja

text: Mormonin kirjan tapahtumat alkavat vuoden 600 eaa. paikkeilla Jerusalemin kaupungissa. Babylonialaiset olivat tähän aikaan piirittäneet Jerusalemin kaupungin ja pakkosiirtolaisuus oli piakkoin edessä. Juutalaiset profeetat aloittivat tähän aikaan työnsä saattaa kansa näkemään oma hengellisesti rappiollinen tilansa. Jeremia varoitti sekä saarnasi kansalle ja hänen elämäänsä sekä saarnojaan on kirjattu monessa Vanhan Testamentin kirjassa. Mormonin kirjan mukaan Lehi oli yksi näistä profeetoista, vaikkei häntä koskaan mainita Raamatussa. Juutalaiset eivät kuunnelleet hänen varoituksiaan ja messiaanista sanomaansa. Kirja kertoo hänen saaneen Jumalalta käskyn ottaa perheensä ja lähteä erämaahan, niin että Jumala voi johdattaa perhekunnan uuteen perintömaahan, luvattuun maahan. Erämaassa ollessaan Lehi lähettää neljä poikaansa takaisin Jerusalemiin hakemaan ”pronssiset levyt”, jotka sisälsivät profeettojen kirjoituksia samalla tapaa kuin Vanhassa Testamentissa. Lehin pojat tekevät vielä yhden matkan Jerusalemiin, tällä kertaa hakemaan toisen perhekunnan, jolla on naimaikäisiä tyttäriä. Tämän jälkeen alkaa kahdeksan vuoden erämaavaellus läpi Arabian niemimaan. Saavuttuaan merenrannalle Lehin vanhurskas poika Nefi saa käskyn rakentaa laivan ja retkikunta alkaa tehdä valmisteluja pitkää merimatkaa varten. Käyttäen Jumalalta saamaansa kompassin tapaista laitetta, jota kutsutaan kirjassa "Liahonaksi", retkikunta vihdoin saavuttaa vastoinkäymisten kautta "luvatun maan" eli Amerikan mantereen.


title: Mormonin kirja

text: Lehin kuoltua syttyy kiista johtajuudesta hänen poikiensa kesken. Nefi ottaa joukon vanhurskaita retkikuntalaisia ja he matkustavat pois Laamanin ja Lemuelin (Lehin jumalattomien poikien) luota luoden yhteisön, joka on kuuliainen Jumalan käskyille ja on menestyksellinen. Tämä vanhurskas yhteisö kutsuu itseään "nefiläisiksi". Lehin toisten poikien Laamanin ja Lemuelin yhteisöä aletaan nimittää "lamanilaisiksi". Jälkimmäisiä kohtaa kirous ja heidän ihonsa muuttuu tummaksi.


title: Mormonin kirja

text: Kirjassa on toistuvia ajanjaksoja, joissa nefiläiset menestyvät ja vaurastuvat. Nämä ajanjaksot taas johtavat usein hengelliseen rappioon, jonka seurauksena lisääntyvät sodat lamanilaisten kanssa sekä profeettojen kutsu kansalle nousemaan hengellisesti rappeutuneesta tilastaan. Kansan jouduttua nöyrtymään sotien ja parannuksen kautta alkaa uusi menestyksen kausi. Tämä on kaava, jota Mormonin kirjan tuhatvuotinen historia noudattaa pääpiirteittäin.


title: Mormonin kirja

text: Nefiläisten historian edetessä kohti loppuaan lisääntyvät kertomukset sisäisistä erimielisyyksistä, hallituksen korruptiosta sekä suurista rosvojoukkoarmeijoista. Nerokas johtajuus, kutsut parannukseen ja sankaritarinat luovat hetkiä, jolloin edessä oleva väistämätön tuho hidastuu.


title: Mormonin kirja

text: Ensimmäinen suuri tuho tapahtuu Mormonin kirjan mukaan vuoden 34 jaa. paikkeilla. Suuret luonnonmullistukset, maanjäristykset ja pyörretuulet tuhoavat suurimman osan jumalattomista ja jäljelle jääneet vaikeroivat kohtaloaan. Surun keskellä ihmiset saavat kuitenkin kokea ylösnousseen Jeesuksen Kristuksen ilmestyksen. Jeesuksen ilmestyksen sanotaan olevan Mormonin kirjan kohokohta. Jeesus muun muassa opettaa ihmisille vuorisaarnan seuraten ajoittain tarkasti samoja sanoja kuin Raamatussa Matteuksen evankeliumissa oleva versio vuorisaarnasta. Hänen kerrotaan valitsevan opetuslapsia, asettavan ehtoollisen, parantavan sairaita, opettavan ja rukoilevan sekä siunaavan pieniä lapsia.


title: Mormonin kirja

text: Nefiläisillä seuraa 200 vuoden utopinen rauhan aika, jonka jälkeen he palaavat vanhoihin synteihinsä. Erimielisyydet, korruptio ja sota seuraavat, mutta tällä kertaa tuhoisasti. Sodat ovat alkusoittoa vanhurskaan kansanosan täydelliselle tuholle. Viimeinen suuri taistelu käydään kukkulalla nimeltä Kumora. Mormon, viimeinen suuri nefiläisten komentaja, selviytyy nähdäkseen kansansa tuhoutumisen. Mormon saa tehtäväkseen koota kansansa kirjoitukset ja toimittaa niistä kokonaisuus kultalevyihin, jotka kätketään maahan, Jumalan suojeltavaksi. Hänen poikansa Moroni jatkaa isänsä työn loppuun nefiläisten aikakirjojen kokoajana. MAP-kirkon opin mukaan sama Moroni ilmestyy Joseph Smithille ilmoittaen hänelle maahan kätketyistä kultalevyistä.


title: Mormonin kirja

text: Mormonin kirja on jaoteltu lukuihin ja jakeisiin samalla tavoin kuin Raamattu. Smithin haltuunsa saamat metallilevyt, koostuivat hänen mukaansa ”Nefin pienistä levyistä” sekä ”Mormonin levyistä”. Mormonin kirjan ensimmäiset kuusi kirjaa ovat:Nämä kirjat kuuluvat ”Nefin pieniin levyihin”. Ne eivät ole Mormonin lyhentämiä, kuten ”Mormonin levyissä” olevat kirjat. Aikajana näillä kirjoilla on noin 600 - 130 eaa.Mormonin sanat ovat noin vuodelta 385 jaa. Mormon lisäsi tämän tekstin, kun hän löysi ”Nefin pienet levyt” aikakirjojensa joukosta. Hän halusi kertoa lukijoille löydöstään sekä kuningas Benjaminin hallinnosta. Mormonin sanat toimivat myös siltana ”Nefin pienien levyjen” ja ”Mormonin levyjen” välillä.


title: Mormonin kirja

text: ”Mormonin levyt” ovat Mormonin ja hänen poikansa Moronin kirjoittamia. Mormon yhdisti suuren osan nefiläisten historiaa tekemällä niistä lyhennelmän "Mormonin levyihin". Mormonin lyhennelmän osuus on seuraavissa kirjoissa:Aikajana näillä teksteillä on noin 130 eaa. - 385 jaa. Mormonin poika Moroni lisäsi isänsä levyihin:Moroni lopetti kertomuksensa noin 421 jaa.


title: Mormonin kirja

text: Mormonin kirjan tarina ei kerro nefiläisten tarinaa historiallisesti katsoen kovinkaan tarkasti. John L. Sorenson, Mormonin kirjan tutkija on kirjoittanut: ”Kuusikymmentä kaksi prosenttia koko Mormonin kirjasta käsittelee yhtä tiettyä 160-vuoden ajanjaksoa (130 eaa. - 30 jaa.), kun taas seuraavat kolme vuosisataa vie vain neljä sivua... Tietenkään emme voi luokitella niin suppeaa teosta ’Amerikan intiaanien tarinaksi’. Edes ’Nefin kansalle’ sitä tuskin voidaan pitää historiana.”


title: Mormonin kirja

text: Mormonin kirjan esipuheessa sanotaan, että kirja on kirjoitettu:


title: Mormonin kirja

text: Kirjan keskeinen sanoma on Jeesus Kristus. Mormonin kirja mainitsee yli sata eri nimeä Jeesukselle. Jokin näistä nimistä esiintyy joka 1.4 Mormonin kirjan jakeessa. Mormonin kirja ei ainoastaan ennusta hänen tulemisestaan vaan nefiläiset profeetat ja kuninkaat kirjoittavat kirjassa lukuisista muista Jeesukseen liittyvistä asioista, kuten Jeesuksen sovitustyö, usko, ylösnousemus, pelastussuunnitelma, armo ja oikeudenmukaisuus, lapsikaste ja elämän tarkoitus jne. Kirja kertoo myös ylösnousseen Jeesuksen vierailusta nefiläisten luona, jolloin hän muun muassa toistaa vuorisaarnan melkein sanasta sanaan samanlaisena kuin Matteuksen evankeliumissa oleva versio vuorisaarnasta.


title: Mormonin kirja

text: Historiallisen käsityksen mukaan kirjan kirjoittaja on joko Joseph Smith, joka plagioi muiden kirjoituksia ja kokosi ne Mormonin kirjana, tai joku hänen kumppaneistaan, joka kirjoitti kirjan Smithille tai ainakin oli apuna sen laatimisessa.


title: Mormonin kirja

text:
Uskonnolliselta kannalta Mormonin kirjan alkuperästä on useampia näkemyksiä:
Jo ennen kuin Mormonin kirja julkaistiin vuonna 1830, kysymyksiä sen autenttisuudesta oli herätetty. Paikallinen sanomalehti "Palmyra Freeman" neuvoi lukijoitaan kohtelemaan kertomusta kultalevyistä ”niin kuin sitä kuuluisi - halveksunnalla.” Paikalliset asukkaat olivat myös sopineet keskenään protestina, etteivät ostaisi kirjaa. Ensimmäisen varsinaisen mormonismin vastaisen kirjan "Mormonism Unvailed" julkaisi vuonna 1834 Eber D. How. Mormonin kirja kuitenkin löysi omat kannattajansa, jotka alkoivat jo heti alkuvuosina puolustaa kirjaa. Tätä keskustelua on käyty jo 170 vuotta, ja varsinkaan viime vuosikymmeninä se ei näytä laantumisen merkkejä.
Kritiikkiä on esitetty myös tekstissä esiintyvistä erilaisista anakronismeista eli aikakauden historiaan sopimattomista asioista. Näihin kuuluvat muun muassa:


title: Mormonin kirja

text: Smithsonian instituutti vastaanottaa vuosittain useita kyselyitä liittyen Mormonin Kirjan historiallisuuteen ja he vastaavat standardikirjeellä, jossa todetaan, ettei Mormonin Kirjalle ole olemassa tieteellistä näyttöä. Samoin myös National Geopraphic Society vastaa Mormonin kirjaan liittyviin kyselyihin samankaltaisella standardikirjeellä, jossa todetaan, ettei mitään Mormonin kirjaa tukevia todisteita ole löydetty vuosikymmenten tutkimuksista huolimatta.


title: Brigham Young

text: Brigham Young (1. kesäkuuta 1801 – 29. elokuuta 1877) oli Joseph Smithin jälkeen Myöhempien Aikojen Pyhien Jeesuksen Kristuksen Kirkon toinen presidentti, profeetta ja ilmoituksensaaja. Hän eli Yhdysvalloissa.


title: Brigham Young

text: Brigham Youngista tuli MAP-kirkon johtaja Joseph Smithin kuoltua vihamielisen väkijoukon luoteihin vuonna 1844.


title: Brigham Young

text: Suurin osa MAP-kirkon jäsenistä lähti länteen Brigham Youngin johdolla 1846. He perustivat nykyisen Utahin osavaltion alueelle Salt Lake Cityn kaupungin omaksi turvapaikakseen. Siellä on nykyäänkin MAP-kirkon keskuspaikka. Mormonien muutto kauas länteen on osa USA:n "villin lännen" asutushistoriaa.


title: Brigham Young

text: Profeetta Joseph Smithin kuoltua 1844 osa hänen seuraajistaan ei halunnut tunnustaa Brigham Youngia hänen seuraajakseen kirkon johdossa. Joseph Smithin leski Emma Hale Smith ja poika Joseph Smith III jäivät jäi asumaan Nauvoohon ja liittyivät pojan johtamaan Reorganisoituun myöhempien aikojen pyhien Jeesuksen Kristuksen kirkkoon.


title: Brigham Young

text: Youngin johdolla englannin kielelle yritettiin myös laatia kokonaan uusi kirjoitusjärjestelmä, Deseretin aakkoset.


title: Hoforsin kunta

text: Hoforsin kunta () on Gävleborgin läänissä sijaitseva Ruotsin kunta. Maakuntajaossa se kuuluu Gästriklandiin. Kunnan keskustaajama on Hofors.


title: Hoforsin kunta

text: Kunnan maapinta-ala on 409,95 neliökilometriä (1.1.2016) ja asukasluku 9 435 henkeä (31.12.2015).


title: Hoforsin kunta

text: Hoforsissa on ollut metalliteollisuutta 1600-luvulta asti. Kunnassa on tarjolla muun muassa koulutusta lukiotasolle asti, kirjasto ja urheiluhalli sekä pienehkö laskettelukeskus.


title: Hoforsin kunta

text: Vuonna 2007 kunnassa oli 28,26 km² peltoa, joten saman ajankohdan maapinta-alaan vertaamalla saadaan peltojen osuudeksi 6,9 prosenttia kunnan maapinta-alasta.


title: Hoforsin kunta

text: Torsåkerin pitäjästä muodostettiin maalaiskunta, kun vuoden 1862 kunnallislait astuivat voimaan. Vuonna 1925 siitä erotettiin Hoforsin maalaiskunta. Vuoden 1952 kuntauudistuksessa aluejako ei muuttunut. Vuoden 1971 kuntauudistuksessa Hoforsin ja Torsåkerin maalaiskunnat yhdistettiin nykyiseksi Hoforsin kunnaksi.


title: Hoforsin kunta

text:
Kunnan väestö taustan mukaan on esitetty seuraavassa taulukossa.
Hieman vanhempien vuoden 2009 lopun tietojen mukaan kunnassa asui 473 Suomessa syntynyttä, mikä vastasi 4,8 prosenttia kunnan väestöstä.


title: Hoforsin kunta

text: Vielä vanhempien vuoden 1984 lopun tietojen mukaan 8,6 prosenttia kunnan asukkaista oli ulkomailla syntyneitä. Tuolloin kunnassa asui 752 Suomessa syntynyttä, mikä vastasi 6,0 prosenttia kunnan väestöstä.


title: Hoforsin kunta

text: Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 180 480 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 40 000 kruunua.


title: Hoforsin kunta

text: Vuoden 2011 lopussa kunnan väestö jakautui eri ikäryhmiin seuraavasti:


title: Hoforsin kunta

text: Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. "dagbefolkning") kertoo kunnassa sijaitsevista työpaikoista ja "yöväestö" (ruots. "nattbefolkning") puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.


title: Hoforsin kunta

text: Kunnassa on 2 taajamaa, joiden osuus kunnan väestöstä vuoden 2010 lopussa oli 77,8 prosenttia. Taajamien ulkopuolella asui tuolloin 2 161 asukasta. Seuraavassa on lueteltu kunnan alueella sijaitsevat taajamat väkilukuineen:


title: Hoforsin kunta

text: Kunnan keskustaajama on lihavoitu.


title: Hoforsin kunta

text: Ruotsissa on tilastoitu taajamaväestö aikaisemmin myös vuosina 1960, 1965, 1970, 1975, 1980, 1990, 1995, 2000 ja 2005. Jonakin tai joinakin näistä vuosista kunnassa on ollut myös seuraavan luettelon mukaiset taajamat, jotka eivät enää ole taajamia:


title: Hoforsin kunta

text: Luettelossa mainituista taajamista Robertsholm ovat sittemmin kasvanut yhteen Hoforsin taajaman kanssa.


title: Hoforsin kunta

text: Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:


title: Hoforsin kunta

text: Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010:


title: Hoforsin kunta

text: Ruotsissa valitaan joka neljäs vuosi edustajat valtiopäiville, maakäräjäkuntien valtuustoihin ja kunnanvaltuustoihin. Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Hoforsin kunnanvaltuustossa vuodesta 1973 lähtien.


title: Hoforsin kunta

text: Vuodesta 2016 alkaen kunta on jaettu seuraaviin piireihin:


title: Hoforsin kunta

text: Vuoden 2012 aluejaon mukaan kunnassa on seuraavat Ruotsin kirkon seurakunnat:


title: Hoforsin kunta

text: Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee "kbfd", niin kyseessä "kirkonkirjapiiri" (), joka ei ole muodostanut omaa seurakuntaa, vaikka ne seurakuntiin rinnastetaankin.